open-index/open-wikipedia-markdown huggingface dataset:
千杯不醉

係2005年香港電影，由爾冬陞執導，楊千嬅同埋吳彥祖領銜主演。呢套戲講述一個千杯不醉嘅酒吧女郎遇上一個一飲就醉嘅型男，發生一段妙趣橫生嘅醉愛關係。電影反應唔錯，喺香港票房過千萬，而女主角楊千嬅更憑呢套戲獲台灣第42屆金馬獎最佳女主角提名。

## 演員
*楊千嬅 飾 馮小敏
*吳彥祖 飾 米高
*方中信 飾 九哥
*錢嘉樂 飾 熊哥
*谷德昭 飾 波波
*王合喜 飾 餐廳經理
*戴夢夢 飾 夢夢
*梁靖琪 飾 珊珊
*胡靜 飾 趙潔
*尹子維 飾 廚師甲
*連凱 飾 廚師乙
*阮民安 飾 熊哥小弟
*官恩娜 飾 啤酒促銷女郎1
*葉山豪
*何華超
*岑寶兒
*饒佩君
*方平
*廖雋嘉
*樋口明日嘉

## 出面網頁
*《千杯不醉》喺香港雅虎嘅電影頁
*
*
*
*
*
*
*
土星環

**土星環**係土星嘅環，亦都係太陽系行星嘅行星環入面最突出同明顯嘅。

土星環由好多小顆粒組成，大細由微米去到米都有，而呢啲顆粒圍繞土星運行。佢哋主要由水冰組成，夾雜住一啲岩石成分。

雖然環嘅反射增加咗土星嘅亮度，但喺地球仍然用唔倒肉眼睇佢哋。喺1610年，伽利略用望遠鏡觀察土星，即使佢睇唔清土星環實際係點，但佢仍然成為第一個觀察土星環嘅人。1655年，惠更斯係第一個將土星環描述做圍住土星嘅盤狀物嘅人。

## 歷史
### 早期觀察

1610年，伽利略係第一個用佢嘅望遠鏡觀察土星環嘅人，但無法識別佢哋，佢喺寫畀封信入面話：「土星唔係得一件，而係由三個部分組成，呢啲部分幾乎相互接觸，彼此冇相對嘅運動，將佢哋連埋一齊，會形成一條同黃道平行嘅線，而且中間（土星本身）比兩面環大三倍」佢仲將呢啲環當做土星嘅耳仔。1612年，土星環以側面對住地球，伽利略睇唔倒環，佢好困惑，仲話「土星吞咗佢個仔？」。喺1613年，伽利略又睇到環，令佢更加困惑。

1655年，惠更斯用佢更好嘅望遠鏡觀測到完整嘅土星環，發表咗個字謎：aaaaaaa­ccccc­deeeeeg­hiiiiiii­llllmm­nnnnnnnnn­oooopp­qrrs­tttttuuuuu，三年後，佢透露字謎係噉解：Annuto cingitur、tenui、plano、nusquam coherente、ad eclipticam inclinato（土星被一個薄同平坦嘅環環繞着，冇掂到任何地方，仲對黃道傾斜）。

### 後來發展
1675年，卡西尼確定土星環由好多小環組成，中間有縫，其中最明顯嘅環縫喺冇耐之後被命名為卡西尼環縫。卡西尼環縫喺A環同B環之間，寬度有4800&nbsp;公里。

1787年，拉普拉斯證明土星環唔係由均勻嘅實心環組成，仲認為呢啲環係由好多固體小環組成。

1859年，占士麥士維證明土星環唔係固體，如果係固體，會因為唔穩定而碎裂。佢話環係由好多小顆粒組成，每個都獨立噉環繞著土星。透過光譜學嘅研究，Lick Observatory嘅占士基勒喺1895年證實咗占士麥士維嘅學說。

喺1979年9月、1980年11月、1981年8月同2004年7月，分別有四艘太空船去到土星附近觀察到土星環，佢哋分別係先鋒11號、航行者1號、航行者2號同卡西尼號。先鋒11號喺1979年9月最接近土星，距離土星20,900公里，並發現咗F環。航行者1號喺1980年11月最近土星，離土星64,200公里，一個唔成功嘅光偏振儀令航行者1號無法以計劃好嘅解像度觀察土星環，但航行者1號影嘅相畀咗環嘅細節，仲發現咗G環。航行者2號喺1981年8月以41,000公里嘅距離最近土星，航行者2號運作倒嘅光偏振儀令佢可以更好咁觀察土星環，仲發現咗好多小環。卡西尼號喺2004年7月進入土星軌道，佢嘅圖像係到而家為止最詳細嘅圖像，並發現咗更多小環。

## 物理性質
密集嘅主要環帶從赤道上方7000公里延伸到80,000公里，但估計佢嘅厚度只有10米，並且99.9%都係冰，仲參雜着少少雜質，好似有機化合物托林或矽酸鹽。主要環帶入面嘅顆粒大細由1厘米去到10米都有。

土星環入面有好多縫隙，有啲因為土星嘅衛星同土星環軌道共振引起嘅，有啲仲未知道成因。

卡西尼號嘅數據話土星環有自己嘅大氣層，獨立於行星本身嘅大氣層。大氣入面有氧分子（O2），由太陽紫外線同土星環嘅冰相互作用而產生。

## 環

環係由佢哋被發現嘅順序按字母順序命名，A同B環喺1675年被卡西尼發現，C環喺1850年由 William Cranch Bond 同佢個仔 George Phillips Bond 發現，D環由 Nikolai P. Barabachov 同 B. Semejkin 喺1933年發現，E環喺1967年被 Walter A. Feibelman 發現，而兩艘太空船先鋒11號同航行者2號分別喺1979年同1980年分別發現咗F同G環。

從土星延伸出去嘅主要環係C，B，A環，而卡西尼環縫將A同B環分開。D環好微弱，離土星最近。狹窄嘅F環喺A環外面。而G同E環就更微弱。呢啲環都有大量結構，一啲同土星衛星擾動有關，但有好多解釋唔倒。

## 睇埋
*土星
*行星環
*木星環

## 攷
單身情歌·萬人舞台 2009特別紀念版

《**單身情歌·萬人舞台 2009特別紀念版**》（）係臺灣歌手蔡依林嘅第5張現場影音專輯，2009年10月9號開始響華納音樂同天熹娛樂發行。呢隻碟收咗蔡依林喺2009年5月9號響臺灣臺中市市民廣場舉辦嘅「花蝴蝶慶功演唱會」同埋2009年5月24號響臺灣臺北市河岸留言舉辦嘅「愈慢愈美麗慢歌演唱會」現場表演內容。

呢隻碟獲得2009年臺灣年度影音唱片銷量第6名。

## 曲目

## 發行歷史

## 參考
Myself世界巡迴演唱會 台北安可場

《**Myself世界巡迴演唱會 台北安可場**》（）係臺灣歌手蔡依林嘅第6張現場影音專輯，2013年10月19號開始響華納音樂同天熹娛樂發行。呢隻碟收咗蔡依林嘅第3輪巡演「Myself世界巡迴演唱會」喺2012年12月22號至23號響臺北小巨蛋嘅現場表演內容同1支新歌嘅MV。呢隻碟收錄嘅歌曲獲得蔡依林曾經簽約嘅大聲音樂同索尼音樂嘅授權，而且係蔡依林出道以嚟收錄嘅現場表演曲目最完整嘅現場影音專輯之一。

呢隻碟獲得臺灣影音專輯銷量排行榜第1名嘅最高成績，仲獲得臺灣年度影音專輯銷量第1名。

## 曲目
 

## 榜單

### 週榜成績

### 年榜成績

## 發行歷史

## 參考
Play世界巡迴演唱會 (專輯)

《**Play世界巡迴演唱會**》（）係臺灣歌手蔡依林嘅第7張現場影音專輯，2018年1月30號響華納音樂同凌時差音樂發行。呢隻碟收咗蔡依林嘅第4輪巡演「Play世界巡迴演唱會」喺2015年5月22號至25號響臺北小巨蛋嘅現場表演內容、4部《不一樣又怎樣》紀錄片同1部巡演嘅幕後花絮影片。呢隻碟係導演徐國祚執導，三點水娛樂後期製作。而且佢淨係響臺灣發行實體專輯，亦係蔡依林首度發行藍光光碟嘅作品。

呢隻碟獲得樂評人嘅一致讚賞，而且被認為係蔡依林嘅高質素音樂性同埋娛樂性俱佳嘅現場表演。而且仲獲得臺灣影音專輯銷量排行榜週度第1名嘅最高成績、臺灣年度影音專輯銷量第1名。

## 背景同發展
2014年10月28號，蔡依林宣布專輯《呸》響同年11月15號發行，而且表示響出年展開新巡演。同年11月，蔡依林發行第13張錄音室專輯專輯《呸》，呢隻碟喺臺灣嘅銷量超過8.5萬張，仲獲得臺灣年度專輯銷量第3名、臺灣年度女歌手專輯銷量第1名。 2015年5月22號，「Play世界巡迴演唱會」響臺北小巨蛋展開。同年11月17號，蔡依林嘅新浪微博表示巡演嘅現場影音專輯已經完成拍攝同後期製作。2016年7月16號，呢場巡演響馬來西亞吉隆坡默迪卡體育場結束，歷時一年零兩個月，而且響全球各地23個城市演唱34場次。

2016年9月30號，蔡依林作為亞洲歌手代表出席中國上海市舉辦嘅「國際音樂峰會亞太峰會」，佢通過映客直播表示「Play世界巡迴演唱會」暫未有發行現場影音專輯嘅計劃。同年12月4號，蔡依林出席中國上海市舉辦嘅「第10屆音樂盛典咪咕匯」，佢表示為咗響應歌迷嘅熱烈要求，將計劃發行「Play世界巡迴演唱會」嘅現場影音專輯，仲表示呢隻碟嘅後期製作需要時間。2017年4月11號，蔡依林響新浪微博表示呢隻碟已經完成粗剪。同年10月30號，華納音樂大中華區總經理陳澤杉通過Facebook表示該專輯預計將響同年12月發行，仲表示該專輯將計劃發行藍光光碟嘅版本，因此係蔡依林第一次發行藍光光碟嘅作品。同年12月12號，蔡依林表示呢隻碟預計響2018年1月發行。

## 發行同宣傳
2017年12月23號，蔡依林宣布呢隻碟喺2018年1月3號開放預購，而且響2018年1月30號正式發行，仲表示呢隻碟將收錄「Play世界巡迴演唱會」喺2015年5月22號至25號響臺北小巨蛋嘅現場表演內容、4部由導演侯季然同林孝謙執導嘅《不一樣又怎樣》紀錄片同1部巡演嘅幕後花絮影片。同時，華納音樂表示呢隻碟嘅拍攝使用咗26台地面同空中攝影機，由長達400小時嘅現場表演內容嘅素材中剪輯整理而成，蔡依林仲三度親自監督呢隻碟嘅剪輯工作。

2018年1月2號，蔡依林響臺灣臺中市麗寶樂園渡假區舉辦專輯發布會，而且通過包括YouTube之內嘅影音平台進行網絡直播。呢場發布會斥資新臺幣5百萬元，使用咗10台地面同空中攝影機進行拍攝。同月28號，蔡依林響臺灣臺北市台北國際會議中心舉辦「Double Play粉絲同樂會」，呢場活動斥資新臺幣2百萬元，仲通過包括酷狗音樂、全民K歌、Line TV、QQ空間同QQ音樂之內嘅影音平台進行網絡直播。同月29號，呢隻碟嘅內容響臺灣Line TV首播。同年2月6號，呢隻碟嘅內容響中國大陸咪咕音樂同騰訊視頻播出。

呢隻碟響臺灣發行之後嘅第一週即已獲得博客來、誠品書店、光南大批發、佳佳唱片行、五大唱片行同埋PChome Online網絡家庭之內嘅影音專輯銷量排行榜週度第1名，仲獲得影音專輯銷量排行榜年度第1名。

## 評價
PlayMusic音樂網嘅樂評人Felix俾咗4/5嘅評分，表示話：「台灣流行天后蔡依林又一代表作，從服裝、舞台、舞蹈，都令人一新耳目，展現出華語音樂嘅高質感，亦令人更加期待蔡依林之後嘅作品」，「喺娛樂之餘《Play世界巡迴演唱會》重顧及到音樂性，聲音方面可以聽出蔡依林嘅現場功力同之前幾張唱片相比進步唔少，除咗氣息更加平穩之外，喺聲音中嘅表情、律動、情感更加傳神自如，無論快歌定係慢歌亦都更加出色，舉手投足亦自信好多，音樂方面即係將所有歌曲重新編曲之後，令到成個現場演出更加一致流暢。」

## 曲目

## 人員

**現場拍攝團隊：**
* 三點水娛樂製作股份有限公司－後期製作統籌
* 徐國祚－監製、導演
* 陳杏真－統籌
* 郭東洲－工程統籌
* 鄭儒雅－助理導演
* 李沛縈－助理導演、執行製作
* 楊琇淇－助理導演、執行製作
* 林芝曲－現場指導
* 洪捷豹－現場指導
* 林寶財－攝影指導、攝影師
* 陳柏全－攝影師
* 劉俊鑫－攝影師
* 胡延勳－攝影師
* 李公主－執行製作
* 林靚萱－執行製作
* 劉彥羣－執行製作
* 陳宏雯－行政管理
* 詹翔雯－行政管理
* 林森燕－行政管理
* 林逸－檔案管理
* 偌亞方舟有限公司－攝影器材管理
* 百盛行銷股份有限公司－GoPro攝影

**幕後花絮：**
* 徐國祚－統籌、DVD/BD影像剪輯
* 邱文－花絮拍攝統籌、花絮攝影師
* 鐘志泓－花絮攝影師
* 江國鼎－花絮攝影師、上海拍攝工程統籌
* 上海鼎闊文化傳播中心－上海拍攝硬體協力
* 楊琇淇－執行製作人
* 李俐悅－日文翻譯
* 米雪兒－英文翻譯
* 三點水娛樂製作股份有限公司－DVD/BD影音合成製作、DVD/BD選單動畫設計
* 郭行毅－DVD/BD選單動畫設計
* 林芝曲－DVD/BD合成動畫製作
* 李沛縈－DVD/BD合成動畫製作

**其他：**
* 李治逸－音樂母帶製作人、後製剪輯工程師
* Cherry Guns Factory Co., Ltd.－現場錄音工程
* 陳文駿－後製剪輯工程師
* 強力錄音室－後製剪輯錄音室
* 樊乃綱－混音工程師
* 有禾錄音師－混音錄音室
* 孫仲舒－母帶後期處理工程師
* 鈺德科技股份有限公司－DVD/BD影音後期處理

## 榜單

### 週榜成績

### 年榜成績

## 發行歷史

## 參考

## 出面網頁
* ''Play World Tour'' Blu-ray version at 台灣華納音樂
* ''Play World Tour'' 2-DVD version at 台灣華納音樂
美華工業中心

**美華工業中心**（）係香港九龍土瓜灣一棟工業大廈，喺土瓜灣道94號，近住九龍城碼頭。

## 簡介
美基工業大廈分A座，B座，樓高12層。

## 事跡
1986年拍嘅《英雄本色》就係喺美華工業中心停車場取景，2022年嘅《IT狗》重返停車場取景，向電影致敬。

## 參考
萬代南夢宮控股

**萬代南夢宮控股**（バンダイナムコホールディングス，Bandai Namco Holdings）係日本一間跨國娛樂媒體同機動遊戲控股公司，由萬代同南夢宮喺2005年合併而成，總部設喺東京，口號係Fun for All into the Future。

## 參考

## 出面網頁
*
范朋飛

**范朋飛**（），係中華人民共和國嘅一個男歌手，響河南鄭州出世。2012發行第一張唱片《不疼我》，一年後發表第二張專輯《挾天子以令諸侯》，2014年3月發行第三張專輯《李家姑娘》，2014年10月發行第四張專輯《一起去流浪》。

## 經歷
范朋飛自細未接受過音樂培訓，喺大學時期靠住自己課餘時間學音樂創作。大學畢業之後，范朋飛喺做嘢之餘亦會每日抽時間寫啲歌詞同歌曲。 2014年4月13號，范朋飛喺鄭州搞《李家姑娘》首唱會，仲加盟愛兜音樂。2014年4月15號，范朋飛入圍中國網絡歌手評選。 2014年5月19號，范朋飛同張方麗發行歌曲《不相分離》。 2021年11月22號，發行單曲《你我之間》。 2022年1月10號，獲得唱响2021年度華語音樂最佳作詞人獎。 2022年3月14號，范朋飛喺河南鄭州参加議員核酸檢測義工服務。

## 音樂作品
### 唱片

### 單曲

## 攷
烈女

**烈女**可以係指：
*剛正有節操嘅女子
*香港女子組合Twins歌曲《烈女》，收錄喺佢地嘅《Girl Power》專輯入面。
*香港歌手楊千嬅歌曲《烈女》，收錄喺佢嘅《Single》專輯入面。
天作之盒

係一部2004年拍攝嘅香港基督教福音電影，以2003年香港嘅SARS疫症、張國榮自殺同埋梅艷芳去世為主題，講述喺前線對抗SARS疫症而殉職嘅謝婉雯醫生同埋佢丈夫劉俊興（現實人物：陳偉興）嘅愛情故事。電影由影音使團製作，關信輝導演，謝君豪同埋蔡少芬主演，2004年4月8號喺香港上映。雖然係宗教題材嘅福音電影，但因當時香港仍處於SARS同埋禽流感陰影，仍吸引唔少人觀賞。

## 演員
*謝君豪 飾 Albert（劉俊興）
*蔡少芬 飾 Joanna（謝綺雯）
*岑建勳 飾 范智傑醫生
*鄭佩佩 飾 Joanna 母
*葉景文 飾 Joanna 父
*陳嘉儀 飾 Albert 母
*曹英發 飾 Albert 父
*伍文生 飾 Albert 弟
*小金子 飾 茶室老闆娘
*黃毓民 飾 病人 Newman
*李日昇 飾 病童樂天
*張學潤 飾 古董店夫婦
*瑪利亞 飾 古董店夫婦
*林　雪 飾 速遞員

## 主題曲同插曲
天作之盒嘅主題曲係〈愛是不保留〉，由林志美主唱。插曲《彩虹下的約定》，係台灣讚美之泉嘅詩歌作品。

## 參考
*天作之盒  電影門

## 出面網頁
*天作之盒電影網站 
*
*
*
*
*
張裕里

**張裕里**（），前香港童星及演員，令觀眾最深刻的角色為無綫劇集《封神榜》裡的「哪吒仔」。

## 背景

## 演出作品
無綫電視：

- 無頭東宮（2000）

- 封神榜（2000）飾 哪吒（童年）

- 美麗人生（2001）飾 福生（童年）

- 天子尋龍（2003）

- 楚漢驕雄（2004）

- 律政新人王（2094）

- 足秤老婆八兩夫（2006）

- 學警出更（2007）

## 出面網頁
*
嶋悅史

**嶋 悅史**（）係日本鹹濕小說（官能小說）作家，1984年出道，同另一官能小說作家綺羅光同期。出道作係《義母汚された寝室》（1984），其他代表作有《兄嫁》（1986）、《新任英語教師》（1988）、《母．媚肉解剖》（1990）等，當中部份作品嘅中譯本喺中文情色小說網站上廣為流傳。

## 作品
嶋悅史嘅作品：

* 義母・汚された寝室(1984)
* 女銀行員．美樹(1984)
* スチュワーデス・恵理子(1985)
* 兄嫁(1986)
* 強姦願望．仁美(1987)
* 美人ピアノ教師(1988)
* 新任英語教師(1988)
* 淪落女教師(1989)
* 兄嫁は牝奴隷(1989)
* 母．媚肉解剖(1990)
* 兄嫁．玲子(1990)
* レイプ屈辱儀式(1990)
* 若妻．牝奴隸(1991)
* 美人講師汚辱の特別講座(1991)
* 女教師．痴獄の默示錄(1992)
* レイザーレイプ(1992)
* スチュワーデス・恵理子(1995)

## 參考資料

## 拎
* France出版社
自然語言生成

**自然語言生成**（）係自然語言處理（NLP）嘅一個子領域。NLP 係人工智能嘅一部份，研究點樣教電腦處理自然語言，而 NLG 就係 NLP 下嘅一門，集中研究點樣用 NLP 嘅技術，教電腦**產生**用自然語言組成嘅輸出。喺最基本上，一個 NLG 程式會
*攞一拃語料做輸入，為電腦提供「每隻字喺呢隻語言入面出現嘅機率」等嘅資訊；
*經過人工神經網絡等嘅嘢運算之後，俾一段原創（唔係抄佢睇過嘅字）嘅新字出嚟做輸出；
不過由 2010 年代經已有人喺度提出，NLG 程式嘅輸入未必一定要係語言或者文字：攞人做例子，人可以例如攞住幅圖像睇，跟住用口講嘅字描述幅圖像－輸入係幅圖像，而輸出係一段講嘢嘅語音（由自然語言組成嘅輸出），NLP 工作者可以寫程式模仿呢種認知過程，而呢種做法都會產生自然語言輸出，所以屬 NLG 嘅一部份。

NLG 技術最早可以追溯到 1960 年代。到咗廿一世紀初，NLG 技術經已取得咗相當嘅成功，俾人攞嚟造天氣報告或者傾偈機械人等嘅用途。除此之外，甚至仲有人嘗試教電腦用 NLG 技術創造散文虛構故仔作品，令 NLG 變成運算創意嘅一環。

## 基本定位

自然語言生成係自然語言處理（NLP）嘅一門。NLP 包含所有「教電腦處理自然語言」嘅技術，例如係教電腦做翻譯呀噉，而 NLG 就專指教電腦**產生**自然語言輸出嘅技術－當中嘅輸出可以係文字或者講嘢嘅語音都得。喺最基本上，NLG 程式會攞某啲嘢做輸入，運算一輪之後再俾段字或者語音出嚟做輸出，涵括咗：
*機械翻譯，簡稱機翻：指教電腦做翻譯嘅技術；一個文字機翻程式會攞一段用源頭文字（例如英文）寫嘅字（輸入），再將段字轉換做用目標文字（例如粵文）寫嘅字（輸出）；
*自動總結：教部電腦自動噉同一段字「做總結」；一個噉嘅程式會攞一段文字做輸入，跟住輸出就會俾出段字嘅「總結版本」－輸出段字明顯短過輸入段字一大截，但同時又講到嗮輸入段字啲要點。
*電腦輔助評閱：教部電腦自動噉評閱一份文件；例如係教電腦檢查啲文字有冇串錯字噉，輸入會係段要檢查嘅文字，而輸出就會係改啱嗮啲串法嘅字，又或者係啲串錯字標好嗮嘅字。
... 呀噉。要留意嘅係，NLG 嘅輸入**唔一定**要係文字或者語音：NLP 工作者一致同意，NLG 嘅輸出 一定係自然語言（文字或者語音），但輸入就可以係啲非自然語言嘅嘢，例如人有能力望住一幅圖像（幅圖像係輸入），再用言語嚟描述幅圖入面嘅嘢（由自然語言組成嘅輸出），如果有 NLG 研究者整到個程式能夠做到同樣嘅嘢，噉嗰個程式都可以算係 NLG；事實係廿一世紀初嘅研究表明，同攞自然語言做輸入嘅 NLG 比起嚟，攞非自然語言做輸入嘅 NLG 撈絞好多。
## 大致步驟

NLG 主要會有以下呢啲步驟：
***內容決定**：即係例如用 NLG 產生天氣報告，個程式第一步要決定個天氣報告要包含嗰啲數據（個氣溫係攝氏幾多度、濕度係幾多 %... 呀噉）；
***結構決定**：決定啲內容以咩次序講出嚟，例如用返天氣報造個例子，研究者要決定「講咗氣溫先，定講咗濕度先」噉嘅資訊；
***結合**：將啲相似嘅句子結合，用數量最少同最短嘅句子講最多嘅資訊；
***選字**：揀適當嘅用字。
***評估**：評估一個 NLG 系統掂唔掂。
## 睇埋
*語料
*寫作過程
*ChatGPT
*深度求索
*港話通

## 文獻

*Bateman, J. A., & Zock, M. (2005).  Natural Language Generation.  In Mitkov, R. (Ed.), *The Oxford Handbook of Computational Linguistics*. Oxford University Press, Oxford,UK.
*Gatt, A., & Krahmer, E. (2018). Survey of the state of the art in natural language generation: Core tasks, applications and evaluation. *Journal of Artificial Intelligence Research*, 61, 65-170.
*Kaffee, L. A., Vougiouklis, P., & Simperl, E. (2022). Using natural language generation to bootstrap missing Wikipedia articles: A human-centric perspective. *Semantic Web*, 13(2), 163-194.
*McIntyre, N., & Lapata, M. (2009, August). Learning to tell tales: A data-driven approach to story generation (PDF). In *Proceedings of the Joint Conference of the 47th Annual Meeting of the ACL and the 4th International Joint Conference on Natural Language Processing of the AFNLP* (pp. 217-225).
*Reiter, E., & Dale, R. (2000). *Building Natural Language Generation Systems*. Cambridge University Press, Cambridge, UK，呢本俾人指係最重要最全面嘅 NLG 書之一，到咗 2020 年代（出版咗成廿年之後）都仲成日俾人攞嚟睇。

## 註釋

## 引咗

## 拎

* 人工智能 | 自然語言生成，GeeksForGeeks
* NLG，TechTarget
藤子不二雄Ⓐ

**藤子不二雄<font class="Unicode">Ⓐ</font>**（），原名****，係日本漫畫家。響日本冰見郡冰見町（而家冰見市）出世。1944年安孫子素雄移居高岡市，同藤本弘喺高岡市立定塚小學相識，一齊畫漫畫，投稿報紙。

佢最初同藤本弘一齊用**[[藤子不二雄]]**做筆名。佢嘅代表作包括同藤本弘一齊畫嘅《Q太郎》，同埋《忍者小靈精》、《怪物小王子》等等。

「藤子不二雄」呢個筆名一直用到1987年12月23號，藤本弘同安孫子素雄決定拆夥，為咗區別，藤本弘同安孫子素雄分別響筆名中加入自己個姓開頭嘅字母作為區分，藤本弘改咗個筆名做「藤子不二雄F」（Fujiko Fujio F），後來再改為「藤子·F·不二雄」（Fujiko F Fujio）；安孫子素雄改為「藤子不二雄Ⓐ」。

2022年4月7號上晝，藤子不二雄Ⓐ被發現倒臥喺川崎市多摩區屋企，隨後證實不治，享年88歲。

## 參考
我都唔知道

《**I ALSO DON'T KNOW (LIVE)**》（**我都唔知道**），係香港獨立流行音樂組合My Little Airport喺2022年3月28號推出嘅現場專輯，嗰場拉闊音樂會係My Little Airport喺2021年8月29號喺EMax匯星演出，我都唔知道演唱會尾場。專輯喺Apple Music、Spotify以及KKBOX上架。

## 樂手
*演唱：Nicole Au
*電結他/鍵盤：林阿p
*低音結他：阿賢
*鼓：阿科
*電結他：eloobe
*結他/ 電結他：夏日浪漫
*伴唱：Karena

## 目錄
# 讓我搭一班會爆炸的飛機 
# 美麗新香港
# 奇人的離職 
# 每次你走的時分
# 你說之後會找我 
# 喫煙席 
# QUEEN
# 宋代SAD BOY
# 20GB 
# SABINA之淚 
# 悲傷的採購 
# 只因當時太緊張 
# 介乎法國與旺角的詩意
# 只收一半
# 因講了出來
# 彌敦道的一晚 good trip 
# 下亞厘畢道
# 麥記最後一夜
# K同學
# 煙 
# 今宵多珍重 
# 時代的孩子 節錄
# 心 
# 散步之年 
# 那陣時不知道
# 詩歌舞街
# 土瓜灣情歌
# 年輕的茶餐廳老闆娘
# 以為和你熟
# 和陳五msn
# rm1210 
# terence的心事 
# 失落沮喪歌

## 出面網頁
*
Image-Line

**Image-Line Software**，簡稱 **Image-Line**，係一間比利時軟件公司，整電腦遊戲起家，但係最出名係佢哋整嘅數碼音樂工作站 FL Studio，同埋相關嘅音訊外掛程式，例如 Sytrus 同埋 Harmor。Image-Line 喺 1994 年成立。2007 年，Image-Line 推出 Deckadance，一個虛擬 DJ 控制台應用程式。呢間公司仲整咗EZGenerator，係一個基於模板嘅網絡編輯程式。

## 參考
FL Studio

**FL Studio**，花名 **Fruity Loops**（2003年之前係正名，寫 **FruityLoops**），係一款由比利時公司 Image-Line 出嘅數碼音樂工作站（DAW）；較為適合寫電子舞曲、Hip hop 同有重覆性（）嘅電子音樂，用嚟處理重覆性樂句嘅機制佢哋叫 ｢｣（模式）。

佢淨係可以喺 Microsoft Windows 同 macOS 用，按功能分四個版本，包括基礎版（Fruity）、進階版（Producer）、高級版（Signature）同完整版（All Plugins Edition）；不過佢另外仲個有流動版，可以喺 Chromebook 用，流動版唔係同一個程式，但係功能相若。

呢隻 DAW 本來並唔係設計畀音樂人用，設計人亦冇音樂背景，設計上用咗遊戲化，等用起嚟容易上手啲；用家介面亦有其他特點，例如係加減音符都只係撳一下，唔使雙擊。

FL Studio 亦可以當虛擬樂器用。主要係透過佢提供嘅一個佢哋叫 ｢VST 外掛｣ 嘅外掛程式，將佢變成另一個 DAW 嘅 VST 或者 AU 虛擬樂器，佢原先亦可以用 ReWire 協議達致類似效果，但係後者喺2020年之後已經唔建議用。

FL Studio 影響咗幾種電子舞曲嘅發展，有啲好賣得嘅專輯用嘅虛擬樂器都係 FL Studio 嘅預設，Grime 嘅 140BPM 速度亦都就係 FL Studio 嘅預設速度。

## 簡史

FruityLoops 嘅第一個版本（1.0）由 Didier Dambrin 開發，1997年12月18號完成，但係冇正式推出，正式推出係喺1998年初，之後佢就快速經歷咗一系列嘅大型升級，令佢變成咗一個受歡迎同多功能嘅數碼音樂工作站。

2003年，佢哋嘗試喺美國註冊商標，點知家樂氏因為佢哋出嘅一款嘢食同佢撞名，所以反對佢哋註冊，於是 Image-Line 將 FruityLoops 改名做 FL Studio。

支援 macOS 嘅 FL Studio 版本喺2013年開始整，2018年5月22號推出。

## 收費模式
喺推出初期，佢嘅試用版已經係有齊正版嘅所有功能，只係唔可以存檔，但係好多人一係長期用試用版唔畀錢，一係用盜版，搞到套軟件要賺到錢，要等差唔多5年之後，等到有足夠嘅人畀錢買，先至賺到錢。

佢嘅試用版目前係21日內任用，之後可以存檔，但係唔可以開返存咗嘅檔案；佢亦係市面上唯一一個畀一次錢之後無限次免費升級嘅 DAW。

## 用 FL Studio 嘅音樂製作人

* Afrojack
* Avicii
* 
* 
* Frasigan
* K-391
* 
* Martin Garrix
* Metro Boomin
* Mike Will Made It
* Musata
* 
* Porter Robinson
* 
* Slushii
*  
* 
* 低頻獵人
* 鴉倫·獲加 

## 參考

## 書目

* 
* 
* 
* 
* 
* 
* 
*
擊球手

**擊球手**（）係指喺棒球入面嘅一個位置，嘗試揮自己手上支棒球棍嚟打中個波，幫自己隊得分。
TeX

****（英文正讀：// ，俗讀：//，類似粵讀：tek1），做唔到排版嘅時候寫 **TeX**，係一個由美國嘅電腦科學教授高德納（）編寫嘅自由排版軟件。佢喺學術界特別係數學、物理學同電腦科學界好流行。 被人認為係一個優秀嘅排版工具，尤其係對於複雜數學公式嘅處理。

呢套嘢通常唔會直接用，而係透過一套叫做  嘅軟件。

 嘅 MIME 類型喺`application/x-tex`。

## 名
 嘅名係希臘文字根  嘅大楷，所以個 X 嘅正讀跟希臘文讀 （即係德文嘅 ch 音），意思係 ｢藝術｣ 同 ｢科技｣，而個 E 嘅特殊寫法就係代表佢係排版軟件。

## 註

## 攷
變形

**變形**（）係指一嚿物體嘅形狀或者大細出現變化，好多時係因為外界施嘅力而引起嘅。
伽利略衛星

**伽利略衛星**（）係指由伽利略喺1610年1月首次發現嘅四個木星嘅衛星木衛一、木衞二、木衞三同木衞四，佢哋亦都係木星嘅衛星入面最大嗰四個。

## 歷史
### 發現
伽利略改進咗佢嘅望遠鏡，令佢嘅望遠鏡可以放大20倍，令伽利略可以更加清楚噉觀察天體。喺1609年12月到1610年1月期間，伽利略觀察緊木星，並發現咗伽利略衛星。

1610年1月7號，伽利略喺一封信入面第一次講到木星嘅衛星，當時佢只係睇倒三粒衛星，佢覺得佢哋係木星附近嘅恆星。喺1610年1月8號到1610年3月2號，佢繼續觀察呢啲天體，唔單只發現咗第四粒天體，仲發現佢哋唔係恆星，而係圍住木星轉嘅衛星。

伽利略嘅發現證明望遠鏡好重要，佢可以用來發現唔夠光嘅天體。佢嘅發現更加證明咗地心說係錯嘅，唔係得地球有衛星，其他行星都有，之後，伽利略接受咗日心說。

中國天文學家席澤宗話喺公元前362年，周朝諸侯國齊國天文學家甘德發現咗木衛三，比伽利略早近廿個世紀。

### 命名
伽利略最初將佢嘅發現稱為「 Cosmica Sidera 」，以紀念。喺Cosimo嘅建議下，伽利略將名稱改為「 Medicea Sidera 」，以紀念美第奇四兄弟。呢個發現喺1610年3月喺威尼斯出版嘅 Sidereus Nuncius 宣布，距離首次觀測唔到兩個月。

喺伽利略發現伽利略衛星之後冇耐，Simon Marius喺開普勒嘅建議下以宙斯神嘅戀人個名命名佢哋：埃歐、歐羅巴、加尼美德同卡利斯托，記喺佢嘅 Mundus Jovialis 入面，喺1614年出版。

伽利略堅決拒絕用Marius個名，並因此發明咗到而家都仲用緊嘅編號方案，同正確嘅月球名平行。呢啲數字從木星向外延伸，因此埃歐、歐羅巴、加尼美德同卡利斯托分別係木衛一、木衞二、木衞三同木衞四。伽利略喺佢嘅筆記簿入面用咗呢個系統，但從未真正發表過。編號名（木衛x）一直用到20世紀中葉，當其他木星衛星被發現嗰陣，Marius個名被廣泛使用。

## 軌道共振
除咗離木星比較遠嘅木衞四之外，其他三個都有同木星軌道共振（木衛三轉一圈，木衛二轉兩圈，木衛一轉四圈），而呢四粒衛星都有同木星潮汐鎖定。

## 睇埋
*木星
*木星嘅衞星
*伽利略

## 攷
ActionScript

**ActionScript**原本係Macromedia公司（後併入Adobe）為佢嘅Flash產品開發嘅一種基於ECMAScript嘅物件導向編程語言。  ActionScript可以用喺網頁製作、Adobe Flash動畫同埋RIA應用程式嘅開發。
第三次莫斯科審判

**第三次莫斯科審判**（Третий Московский процесс），又叫**[[右派]]-[[列夫·托洛茨基|托派]]反蘇聯盟審判**（Процесс антисоветского «право-троцкистского блока»），係響1937年至1938年，由史太林主導嘅「做騷公審」莫斯科審判入面對二十一位老布爾什維克成員嘅審判。佢係莫斯科審判嘅最後一節，響呢單嘢完後大清洗結束。

## 罪名
史太林向老布爾什維克成員開刀，目的就係清除任何對史太林統治構成威脅嘅對手。呢次公審係蘇聯最為出名嘅「做騷公審」，拉咗21位老布爾什維克成員，話佢哋係右派-托派反蘇聯盟。呢21人有：

# 尼古拉·布哈林
# 亞歷克賽·李可夫
# 尼古拉·克列斯京斯基
# 基斯旬·拉科夫斯基
# 亨里希·亞果達
# 艾卡季·羅森戈爾茨
# 弗拉基米爾·艾雲諾夫
# 米凱·切爾諾夫
# 格里高利·格林科
# 伊薩克·澤連斯基
# 
# 阿克馬爾·伊克拉莫夫
# 法伊祖拉·霍賈耶夫
# 瓦西里·沙蘭戈維奇
# 
# 帕維爾·布拉諾夫
# 利夫·萊雲
# 
# 
# 
# 彼得·克留奇科夫
CTV

**CTV**可以係：
*中國電視公司：臺灣第二間電視台。
*中視新聞台：由臺灣中視所開辦嘅數碼電視頻道。
*佳藝電視：香港第三間免費商營電視台。
*中京電視台：日本一間電視台。
*CTV電視網：加拿大電視台。
*CTV新聞台：加拿大新聞頻道。
法證先鋒V

《**法證先鋒V**》（），係香港電視廣播有限公司同埋優酷聯合拍攝製作嘅中港合拍時裝懸疑查案電視劇，法證先鋒系列第五部。由黃宗澤、袁偉豪、蔡思貝、洪永城、蔡潔同王敏奕領銜主演，並由丁子朗、鄭俊弘、高鈞賢同白彪聯合演出。編審葉天成、冼少玲，監製方浤酌。

呢套劇嘅男女主角原定係周柏豪同黃翠如，但之後改由黃宗澤同蔡潔頂上。

呢套劇播出嗰陣備受唔少爭議，除咗中國網民批評劇情質素，指控無綫破壞經典，無綫亦被揭發喺宣傳活動聘請假支持者去商場活動造勢。

## 參考
Will Power (陳偉霆專輯)

《**Will Power**》係香港歌手陳偉霆嘅首張個人大碟，亦係佢離開Sun Boy'z後首張個人專輯，喺2008年9月5號以雙封面公開發售，隨碟附送3首Music Video同埋手帶一對。

另外專輯附有一隻DVD，收錄3首歌曲嘅音樂錄影帶：《Taxi》、《Great Time》同埋《千萬少年》，仲有大碟製作花絮。

## 曲目

## 派台歌成績（最高位置）

**粗體**表示冠軍歌

## 備註
馮文甫

**馮文甫**（），係星加坡編曲人、作曲家。

## 簡介
佢參與過陳潔儀2018年發行《A Time For Everything》專輯嘅編曲工作。2020年，佢為應對武漢肺炎大爆發嘅抗疫歌曲《Together》編曲。

## 編曲作品
*《忽然的雨》
*《7號登機口》
*《別問我為什麼愛你》
*《不變的月光》
*《錯過不是錯》
*《着迷》

## 作曲作品
*《生命有過你》
*《請找到我》

## 參考
Will Power

**Will Power**可以係指：
*Will Power (陳偉霆專輯)‎：香港歌手陳偉霆首張個人專輯
*法外風雲：無綫電視2013年劇集，英文名為Will Power
* William Steven Power，又名Will Power，澳洲職業摩托車手。
* Will Power (美國演員)
* Will Power (Joe Jackson專輯)，英國歌手Joe Jackson專輯
千嬅新唱金牌金曲

**千嬅新唱金牌金曲**係香港歌手楊千嬅喺2007年10月12號發行嘅翻唱專輯，由金牌娛樂發行，收錄咗15首楊千嬅翻唱唔同其他歌手嘅作品。呢隻碟發行嘅時候楊千嬅已經過咗檔去AMusic。

## 曲目

# 青山散步
# 傷追人
# 好心好報
# 命硬
# 情歌
# 為何他會離開你
# 閉目入神
# 花灑
# 羅曼蒂克
# 掩眼法 (藍鞋子)
# 八里公路
# 501
# 愛是最大權利
# 找我
# 派對動物

## 參考
愛的呼喚 (郭富城專輯)

《**愛的呼喚**》係香港歌手郭富城嘅個人粵語專輯，喺1997年6月26號發行。呢隻碟亦收錄同名粵語主打歌嘅國語版。

## 曲目

## 文化影響
呢隻碟嘅同名主打歌《愛的呼喚》算係郭富城其中一首最廣為人知嘅歌曲，除咗當時攞到叱咤樂壇至尊歌曲外，喺2021年音樂永續嘅項目入面，Dear Jane亦都翻唱咗呢首歌。

## 音樂錄影帶
*有效日期
*愛的呼喚
*複製靈魂

## 參考
真係唔好笑

《**真係唔好笑**》（）係香港無綫電視製作嘅遊戲綜藝節目，由何廣沛、麥美恩、馮盈盈、郭子豪、彭慧中、方紹聰、羅毓儀主持。節目主持每集會請唔同藝員嘉賓上去玩，過程入面參加者要忍住唔好笑。

節目由其中三位主持方紹聰、郭子豪、何廣沛（合稱「食腦三子」）策劃，每集節目成一百萬港紙成本，定位參考韓國遊戲節目《Running Man》，一共13集。

呢個節目喺2021年12月進行拜神儀式，但去到2022年4月就傳出總經理曾志偉睇完第一集後覺得「真係唔好笑」，而一度令節目播出無期，不過最後定喺2023年4月1號開始逢禮拜六21:45-22:30喺翡翠台播映，4月22號開始改到逢禮拜六22:15-23:00播映，5月20號再改到禮拜六22:30-23:15播映，但之後原訂播嗰5集一度抽起咗，到7月29號到8月12號逢禮拜六22:30-23:00播映其中3集，同時由每集45分鐘剪輯到30分鐘。之後隔咗四個月，再安排1集喺2024年1月13號禮拜六22:45-23:15播映，而淨低1集最終安排同年2月17號禮拜六22:30-23:00播映。

## 每集一覽

## 參考


## 出面網頁
*真係唔好笑 | TVB 無綫電視
匈牙利人名

**匈牙利人名**係指緊匈牙利人嘅姓氏命名習慣。匈牙利嘅人名由姓同名兩個部份組成。

## 組成
匈牙利人名同漢族人名一樣**姓行先，名放響姓嘅後面**，係歐洲少數同東方人名一樣順序嘅文之一。匈牙利人多數就由一個姓加一個名去組成，少數人會有第二名。

## 姓
匈牙利人嘅姓有唔少同職業有關，就好似「沙寶」（Szabó，意指「裁縫」）、「高華斯」（Kovács，意指「鐵匠」）、「豪拉斯」（Halász，意指「漁夫」）等。另一啲就係用嚟分辨匈牙利人以外嘅民族嘅人，就好似「尼美夫」（Németh，意指「德國人」）、「霍瓦特」（Horvát，即「克羅地亞人」）、「托特」（Tóth，即「斯洛伐克人」嘅古稱）、「歐拉」（Oláh，即「瓦拉幾亞人」嘅古稱）、「連耶爾」（Lengyel，即「波蘭人」）。

響19世紀至20世紀，匈牙利王國叫班非匈牙利人用匈牙利姓，有一啲就直接將自己個姓匈牙利文化。但大部份人依舊保留自己原來嘅姓，就好似「霍恩」（Horn）等。

以下呢個一覽表係2011年常見匈牙利姓嘅頭20名。

## 人名
同好多其他國家一樣，匈牙利人嘅名成日同宗教、國家歷史有關，多數會用一啲聖徒或者國王嘅名。女仔嘅常見名有「伊迪高」（Ildikó，即英文嘅Hilda）、「瑪吉」（Margit，源自匈牙利王國公主聖瑪吉）、蘇菲亞（Zsófia，即英文嘅Sophia）等；男仔嘅常見名有「安德拉斯」（András，出自匈牙利國王安德拉斯一世）、「捷爾吉」（György，源自聖佐治）、伊斯特凡（István，出自匈牙利國王伊斯特凡一世）。

## 第二名或教名
根據法律，響匈牙利出世嘅公民只可以有一個或者兩個名。匈牙利人傳統上多數淨係得一個名，但近代有越嚟越多人改兩個名。就好似柯班·域陀·米海，姓「柯班」，第一名「域陀」，第二名「米海」，一般場合會淨係叫第一名，即「柯班·域陀」。不過由於歐美人名係名行先、姓放響最後，所以「柯班·域陀·米海」響英文會變做「域陀·米海·柯班」，將個姓「柯班」調咗去最後。

響受洗嗰陣，細路可以得到一個洗禮名，尤其係當原名入面冇同聖徒有關嘅名、或者缺乏主保聖人嗰陣。響接受堅信禮嗰陣，會再得到一個名，但平時唔會用呢個名。洗禮名同埋堅信禮名都淨係有宗教意義，並唔係正式嘅名。

## 參考資料
唔識飛嘅雀

**唔識飛嘅雀**（）係指已經冇咗「飛呢種能力嘅雀，取而代之嘅係跑同埋游水嘅能力。雖然係噉，但普遍認為佢哋都係由識得飛嘅共同祖先進化而嚟。而家重有約莫40種唔識飛嘅雀，包括企鵝、鴕鳥同奇異雀等比較多人識嘅物種，同埋有啲屬於第啲目嘅物種。

## 一覽
加咗「†」表示已經絕咗種。

### 鴕鳥目
*鴕鳥（*Struthio camelus*）
*鴯鶓（*Dromaius novaehollandiae*）
*袋鼠島鴯鶓†（*Dromaius baudinianus*）
*王島鴯鶓†（*Dromaius ater*）
*鶴鴕
**南方鶴鴕（*Casuarius casuarius*）
**單垂鶴鴕（*Casuarius unappendiculatus*）
**侏鶴鴕（*Casuarius bennetti*）
*恐鳥科所有種†（*Dinornithidae*）
*象鳥科所有種†（Aepyornithidae）
*鷸鴕
**大奇威鳥（*Apteryx australis*）
**大斑奇威鳥（*Apteryx haastii*）
**小斑奇威鳥（*Apteryx owenii*）
*美洲鴕鳥屬
**美洲鴕鳥（*Rhea americana*）
**美洲小鴕（*Rhea pennata*）

### 鸊鷉目
*秘魯鸊鷉（*Podiceps taczanowskii*）
*短翅鸊鷉（*Rollandia microptera*）
*阿提特蘭鷿鷈†（*Podilymbus gigas*）

### 鵜形目
*弱翅鸕鷀（*Phalacrocorax harrisi*）

### 企鵝目
所有企鵝

### 佛法僧目
*聖赫勒拿島戴勝†（*Upupa antaios*）

### 雁形目
*†（暫譯）
*灰船鴨（*Tachyeres pteneres*）
*短翅船鴨（*Tachyeres brachypterus*）
*白頭船鴨（*Tachyeres leucocephalus*）
*奧克蘭鴨（*Anas aucklandica*）
*甘貝爾島野鴨（*Anas nesiotis*）

### 鸛形目
*留尼旺孤鴿†（*Threskiornis solitarius*）

### 鶴形目
以下列咗嘅秧雞同鶴雖然唔識飛（或可能唔識飛），但並唔代表冚唪唥嘅秧雞同鶴都係唔識飛嘅雀
*古巴鶴†（*Grus cubensis*）
*紅秧雞†（*Aphanapteryx bonasia*）
*羅德里格斯秧雞†（*Aphanapteryx leguati*）
*烏氏秧雞 （*Nesoclopeus woodfordi*）（可能唔識飛）
*斑翅秧雞†（*Nesoclopeus poecilopterus*）（可能唔識飛）
*紐西蘭秧雞（*Gallirallus australis*）
*新赫里多尼亞秧雞（*Gallirallus lafresnayanus*）
*豪島秧雞（*Gallirallus sylvestris*）
*卡拉楊秧雞（*Gallirallus calayanensis*）
*新不列顛秧雞（*Gallirallus insignis*）
*關島秧雞（*Gallirallus owstoni*）
*所羅門秧雞（*Gallirallus rovianae*）（可能唔識飛 （Taylor et. al.,1998））
*塔希提島紅嘴秧雞†（*Gallirallus pacificus*）
*獃秧雞†（*Gallirallus dieffenbachii*）
*查塔姆秧雞†（*Cabalus modestus*）
*威克島秧雞†（*Gallirallus wakensis*）
*普拉氏秧雞（*Aramidopsis plateni*）
*伊納克塞瑟布林島秧雞（*Atlantisia rogersi*）
*雷仙島秧雞†（*Porzana palmeri*）
*夏威夷秧雞†（*Porzana sandwichensis*）
*庫島田雞†（*Porzana monasa*）
*斑胸田雞（*Porzana atra*）
*大嘴秧雞（*Habroptila wallacii*）
*新幾內亞秧雞（*Megacrex inepta*）
*新不列顛紫水雞†（*Porphyrio albus*）
*短翅水雞†（*Porphyrio mantelli*）
*南秧雞（*Porphyrio hochstetteri*）
*薩摩亞水雞（*Gallinula pacifica*）
*馬基拉水雞（*Gallinula silvestris*）
*特瑞斯坦水雞†（*Gallinula nesiotis*）
*（*Gallinula comeri*）
*†（暫譯）
*鷺鶴（*Rhynochetos jubatus*）
*綠水雞（*Gallinula mortierii*）

### 鴴形目
*大海雀†（*Pinguinus impennis*）
*Diving Puffin†

### 鸚形目
*鴞鸚鵡（*Strigops habroptila*）
*毛裡裘斯鸚鵡†（*Lophopsittacus mauritianus*）

### 鴿形目
*渡渡鳥†（*Raphus cucullatus*）
*羅德里格斯渡渡鳥†（*Pezophaps solitaria*）
*聖赫勒拿鴿†（*Dysmoropelia dekarchiskos*）
*Viti Levu Giant Pigeon†

### 夜鷹目
*†（*Aegotheles novazelandiae*）

### 雀形目
*斯蒂芬島異鷯†（*Xenicus lyalli*）

## 攷

## 拎
* 紐西蘭唔識飛嘅雀嘅介紹
* 唔識飛嘅雀介紹
天使之城 (1999年電影)

《**天使之城**》（）係1999年由香港影音使團製作嘅原創福音電影，由關信輝執導，喬宏、陳嘉輝、姜中平、劉美娟、黎美嫻、梁榮忠、魏駿傑等主演。

## 劇情簡介
二十世紀尾嘅香港社會氣氛低沈，自殺事件頻繁，香港人生活喺經濟、家庭、情感嘅困局當中，無助沮喪，一位自稱天使奇俠嘅人帶住生命探測器經常喺仁心醫院出沒，尋找一啲因為絕望而輕生，患絕症而感到絕望嘅人，為佢哋傳福音，並帶畀佢哋希望同喜樂，唔少垂危嘅病人因此奇蹟噉康復起嚟。天使奇俠嘅出現，引起傳媟關注，國際新聞電視台首席記者 Angel Lee 同助手張大虹，俾上司調派為奇俠呢件事作深入報道。喺追尋奇俠事件真相過程中，大虹嘅好友 Joe 加入咗調查行動，佢自細醉心於天使神話，Joe 經過奇俠阿宏勸誠，先至發現佢一向拒絕嘅爸爸原來同天使奇俠有極大關係，發現自己不停尋找嘅天使，原來已經就喺自己嘅眼前。

## 演員表
*喬宏 飾 宏叔／天使奇俠
*小金子 飾 阿燕
*姜中平 飾 老姜
*陳嘉輝 飾 Joe
*劉美娟 飾 李靜儀
*梁榮忠 飾 程大虹
*魏駿傑 飾 關歷山
*廖啟智 飾 伍世傑
*楊羚 飾 Jennifer
*巫奇 飾 李忠天
*潘哲玄 飾 Jazz
*石少麟 飾 阿德
*謝志華 飾 肥華
*區偉強 飾 Paul
*李偉祥 飾 Jimmy

## 出面網頁
*天使之城 - 影音使團
*
*
小金子

**小金子**（**喬媽**，原名**劉彥平**，之後跟養父改姓金，），從事電台播音員同電影配音員多年，已故香港藝人喬宏嘅老婆。

## 演出
### 電影
*1999年：天使之城 飾 阿燕
*2001年：生命因愛動聽
*2001年：天作之盒 飾 茶室老闆娘
*2007年：耆英先鋒隊 飾 喜樂婆婆
*2008年：真的戀愛了? 飾 喬媽
*2010年：最危險人物 飾 歡婆婆
*2014年：下一站再愛你

### 香港電台
*小時候（2005年、2006年版本） 飾 嫲嫲

## 出面網頁
*
私人網絡

**私人網絡**（）指個電腦網絡入面啲 IP 位址係私人嘅－會用自己嘅一套方案嚟安排 IP 位址，令到外界難以干涉個私人網絡內部嘅通訊。
## 睇埋
*虛擬私人網路
## 攷
早期音樂

**早期音樂**（）係古典樂入面嘅一個時期，一般係指中世紀音樂同文藝復興音樂，有陣時會包埋巴洛克音樂。
## 攷
共曉時期

**共曉時期**（）係古典樂入面嘅一個時期，一般係中至後期嘅巴洛克音樂，一路去到浪漫主義時期結束為止。
## 攷
音樂小品

**音樂小品**（）喺古典樂上係指短嘅作品，通常係寫嚟俾鋼琴演奏用嘅。

## 睇埋
*即興音樂 
*即興跳舞
## 攷
愛基金

**愛基金**（）係香港一間慈善機構，2013年由前香港歌手蔣麗萍創辦，主要服務對象係中國大陸留守兒童，關愛工程遍及全國十八個省市，三十幾個地方，培訓農村留守婦女，成為義工媽媽、愛心媽媽。

## 歷史
2013年，蔣麗萍到中國農村參與扶貧工作，親訪多處中國貧困偏遠地方，發現國內有6千萬「留守兒童」， 佢哋嘅父母因為生計，離鄉別井到城市打工，將年幼子女交畀年老父母甚或鄰居代為照顧。呢啲父母可能一年、或數年先會回鄉探望孩子一次。班細路喺缺乏父母嘅關愛和睇管下，導致意外頻生。每年遭到交通意外或荷塘戲耍浸死，甚至不慎中毒身亡嘅留守兒童已達數以萬計。此外，有關農村嘅問題重有三大留守群體隱憂： 一班係令人憐惜嘅留守兒童，另一班重有留守農村嘅孤獨老人，佢哋病痛無人照顧，還要幫助兒媳養育幼兒；同埋留守婦女，佢地要承擔繁重農務及照顧老小嘅重任，重要面對長期同老公分隔嘅孤獨，造成精神上嘅痛苦。

因為咁，蔣麗萍同一班熱心基督徒喺2013年底佢創立咗愛基金，與數百位愛心義工一齊用身體力行、愛心播種形式支援內地弱勢群體。希望透過愛基金建構一個愛嘅平台，藉着慈善，把世界各地有心、有能力嘅華人凝聚團結起嚟，成為一股暖流，實踐「愛人如己」，積極回饋社會，讓有需要嘅人得到適切嘅幫助。

## 服務
#支援國內教會開辦兒童夏令營，幫助佢哋建立健康、正確、積極嘅人生觀，學習與人相處嘅道理。
#開發兒童教育網站平台，包括聖經同品格故事、英語、中西藝術文化。
#協助教會開展兒童主日學，提供教材，並協助培訓導師。
#籌款提供電腦、投影機等配套設備，全面提升農村教會嘅學習資源。
#從國內外招募暑期義工隊喺夏令營服事，畀細路感受到關愛並開闊視野；義工經歷服事，叫生命變得更豐盛。
#籌集資金，幫助貧窮嘅細路都可以免費報讀夏令營，享受美好童年生活。

## 關顧同支援
愛基金重視人嘅價值同尊嚴，致力扶助留守人群，提供身、心、社、靈上嘅關顧同支援：
*「留守兒童」：得到關愛同培育，建立良好嘅品格同價值觀，成為未來嘅社會棟樑。
*「留守婦女」：學習新知識同技能，發揮潛能同勞動力，幫助農村兒童同老人。
*「留守老人」：得到適切關顧，減輕育兒負擔同辛勞，晚年得安慰。

## 主要服務
;關愛留守服務點
透過同內地合作夥伴愛德基金會成立嘅「愛德基金會愛基金專項」，幫助內地農村單位設立「關愛留守服務點」，提供多元化嘅社會服務畀留守家庭。各省市嘅農村單位，推動每周開放日，提供社區支援同服務，包括量血壓、舉辦家庭同健康講座、提供免費醫療服務等。

;義工能力建設培訓
喺各省市舉辦系統性嘅「社會服務義工能力建設培訓」，目標係培訓義工（大部份係留守婦女）去關愛同幫助農村有需要嘅細路同老人家。愛基金為學員提供膳食同一切培訓課程費用，畀學員可以喺冇負擔嘅情況之下專心學習。培訓主要係提升義工嘅知識同技能，並教佢哋學習使用電腦同教材等以協助關愛留守服務點進行各項嘅社會服務。此外，培訓亦幫助留守婦女建立更正面嘅自我形象、價值觀同自信，帶住使命去服務更多有需要嘅人。

;捐贈器材同教材
針對農村缺乏物資，愛基金向農村單位捐贈電腦、投影機、健康、婚姻同親子講座光碟等以幫助佢哋展開各項服務，希望能夠令到各項社會服務能夠順利進行。

;義診服務
組織牙科同眼科醫療服務隊，走訪農村為留守家庭提供基本嘅醫療服務。專業嘅牙科隊到訪農村，為留守家庭提供牙齒護理講解，以及免費為細路檢查牙齒。此外，亦買咗專業視光儀器並聘請專業視光師，為留守家庭嘅細路同老人提供視力檢查、護眼講座同配眼鏡服務。

;助學金
未來工程師助學項目，幫助經濟有困難嘅留守兒童，特別係父母失去工作能力、雙亡、離異、病重等困境嘅細路，支援佢哋完成學業，減輕佢哋家庭嘅負擔同可以專心學習。響應國家支持職業專修教育，除咗為每位學生提供助學金之外，亦會進行工作坊，並舉辦行業講座同就業轉介等活動，幫助學生建立自信心同正確價值觀，鼓勵學生積極學習，以一技之長謀生同愛心回饋社會。互動工作坊包括行業成功人士講座、就業推介、外地學術文化交流等活動，幫助學生認識自我，建立正確價值觀，學習生涯規劃，承傳愛心，回饋社會，活出豐盛人生。

;愛學坊‧多功能活動室
資助農村小學興建「愛學坊」多功能活動室。農村寄宿小學資源貧乏，課餘活動單調，專項見到呢個需要，為山區小學建設多功能活動室同互動工作坊，結合視聽、閱讀、興趣教學等多種功能；營造輕鬆愉快嘅學習同活動環境，培養學生德智、閱讀習慣、課餘興趣同課外知識；輔助教師進行音樂、美術、科普等課程嘅擴展教學。

;愛心探訪
組織愛心探訪隊探訪留守兒童學校，同學生互動、遊戲、鼓勵佢哋、傳遞愛心。

;物資捐贈
每年都有香港同中國內地嘅各界善心人士、機構、廠家，響應呼籲，願意捐贈數以萬計嘅禦寒衣物、圍巾、童裝、童鞋、圖書、文具、書包、益智玩具等物資到唔同嘅服務點。

## 出面網頁
*愛基金嘅官方網站
*愛基金嘅Facebook頁
*愛基金嘅Instagram頁
天使之城

**天使之城**可以係：
*天使之城 (1999年電影)，香港影音使團製作嘅福音電影。
*天使之城 (2012年電影)，美國電影短片。
*洛杉磯，美國洛杉磯嘅別稱。
呂秀蓮

**呂秀蓮**（，），中華民國政治人物，喺臺灣桃園市桃園區出世，客家人，美國哈佛大學法學碩士，做過中華民國第10、11任中華民國副總統、民主進步黨代理主席、桃園縣縣長、總統府國策顧問（李登輝總統任命）、立法委員等職位。呂秀蓮係中華民國史上第一位女性副總統，更係解嚴後唯一連任嘅副總統。

## 家庭背景
呂秀蓮家族嘅開臺祖先呂廷玉係福建客家籍人士，喺1740年（清乾隆五年）攜妻子餘慈成從福建省漳州府南靖縣書洋村客家土樓東渡臺灣，喺今日嘅桃園縣埔子墾荒，目前子孫已有六、七千人，係桃園當地望族，去到呂秀蓮已經係第7代。

1944年6月6號，呂秀蓮喺桃園郡桃園街（今桃園市桃園區）出世，正逢當日係二次大戰盟軍發起諾曼第戰役嘅日子。呂秀蓮嘅爸爸同兩位叔父喺桃園景福宮後方經營南北貨商行「呂勝發」，喺當時嘅桃園市有啲名氣，亦因為咁童年時期家庭經濟狀況小康。知名律師呂傳勝係佢嘅哥哥。

## 政治立場
早年佢係臺灣民主運動同埋婦女運動關鍵倡議者之一，亦係臺灣獨立運動重要領導人之一。佢提倡九六共識同埋和平中立，曾經相當程度影響台灣嘅「國際地位」論述。佢亦被列為民進黨四大天王「呂游蘇謝」之首。

不過，佢近年政治立場有所變化，曾經一度話要離開民進黨代表喜樂島聯盟同彭百顯拍檔參選2020年中華民國總統選舉，另外佢就兩岸關係同國際事件嘅言論，亦被一啲綠營人士批評。

### 就俄羅斯入侵烏克蘭事件言論被批評

## 參考


## 出面網頁
喜樂島聯盟

**喜樂島聯盟政黨**，簡稱**喜樂島**，以羅仁貴為黨主席、同埋郭倍宏所創立嘅中華民國政黨，主張台灣獨立，提出「獨立公投，正名入聯」目標，希望透過宣揚同埋實踐公民投票，向全世界展現台獨支持者追求台灣成為國際社會上正常化民主國家嘅意志同埋決心。

2019年7月20號，宣布正式組織政黨。

## 參考
偷窺無罪

《**偷窺無罪**》係一套2002年上映嘅香港電影，由麥子善執導，吳彥祖、麥家琪、林雅詩、任港秀主演，改編自台灣璩美鳳光碟事件。

呢套戲有唔少大膽涉及性嘅情節，被視為麥家琪其中一套最出名嘅作品。任港秀同吳彥祖嘅親密床戲，同埋同麥家琪嘅情慾戲，亦係戲入面比較令人深刻嘅情節。不過，吳彥祖喺多年後接受訪問嘅時候話自己其實係俾人呃，但由於已經簽咗約，無得唔拍。

## 參考
璩美鳳光碟事件

**璩美鳳光碟事件**係指臺灣傳媒人璩美鳳喺2001年同已婚電腦工程師曾仲銘發展婚外情，被密友郭玉鈴拍下性愛光碟嘅事件。佢哋嘅婚外情當時除咗被《獨家報導周刊》喺12月報導外，性愛光碟亦被大量複製隨雜誌附贈。光碟入面，璩美鳳除咗同曾仲銘上床做愛之外，亦有同友人周志偉（之後加入國民黨）做愛嘅畫面。

事件當時令璩美鳳身敗名裂，而且海外亦有所關注，亦引起台灣有關新聞自由尺度同埋界限嘅爭議。

由於光碟內容涉及璩美鳳私隱，璩美鳳一狀告上法院，官司糾纏幾年之後，獨家報導發行人沈嶸（創辦人沈野個女）被依「妨礙秘密罪」判處有期徒刑兩年。

## 事態發展
### 被偷拍來由
2001年，璩美鳳喺擔任新竹市文化局長，同新竹巿長蔡仁堅曾經係情侶，但璩嘅好友郭玉鈴不滿佢劈腿，加上兩人嘅財務糾紛，於是郭玉鈴指使徵信業者喺璩美鳳新北巿淡水海悅大樓屋企裝針孔攝影機偷拍，結果影低璩與曾仲銘、周志偉嘅性愛畫面。郭事後向媒體兜售，《獨家報導周刊》買咗段片，之後報導事件。

### 影片曝光
喺影片曝光後，璩美鳳喺一個星期後（12月15號）公開露面向公眾道歉，又話郭玉鈴喺度推卸責任，希望法官能從重量刑。而周志偉當時就趕住寫博士論文，所以無回應到事件，對於影響家人感到抱歉。

另外，璩美鳳喺2002年又出版咗《璩美鳳懺情錄》講述事件。

### 司法處理
之後，璩美鳳對包括蔡仁堅、郭玉鈴、獨家報導創辦人沈野、發行人沈嶸等十一名被告提出高達一億元嘅民事賠償。另外，璩蔡二人亦喺檢察官面前進行對質，璩指控蔡仁堅帶郭玉鈴去搵人裝針孔，話蔡仁堅係主謀，但蔡仁堅否認。璩美鳳後來對蔡撤告。

2006年6月，台北地方法院作出判決，郭玉玲要賠償璩美鳳259萬元。

2007年3月，獨家報導發行人沈嶸被依「妨礙秘密罪」判處有期徒刑兩年定讞，2007年3月入獄。

### 璩美鳳、沈嶸和解
2008年2月，身為澳門澳亞電視台主播嘅璩美鳳返台，迎接刑滿嘅沈嶸出獄，而且仲要帶埋澳亞嘅記者採訪，再次成為傳媒焦點。

## 後續事件同影響
### 公主性愛光碟事件
2002年2月，台灣《壹週刊》報道「公主性愛光碟」事件，但因為《獨家報導》喺璩美鳳光碟事件被重罰，所以好多傳媒都唔敢輕舉妄動。

### 女事主多年後提起事件
喺2019年，璩美鳳主持網上節目《別跟我談美得》，提到呢次事件，話自己原諒咗陷害佢嘅人，但仲未走出當時嘅陰影。佢又提到事件爆發後，佢無咗自尊亦無咗自我，冇辦法相信任何一個人。

### 男主角去向
曾仲銘後來成為手遊業者隆中網路董事長，周志偉成為淡江大學全球政治經濟學系助理教授並且喺2016年擔任國民黨文傳會主委。

## 睇埋
*《偷窺無罪》，由呢單嘢改篇嘅港產片。

## 參考


類:臺灣史
類:2001年
林阿P

**林阿P**（，，，本名**林鵬**）係香港獨立流行音樂組合My Little Airport嘅詞曲作家、結他手同埋鍵琴手，絕大部份嘅曲、詞、編都係佢包辦。

## 生平
細個志願係成為沙治基斯保或者賈維斯曲卡。同歐健瑩（My Little Airport嘅主唱）喺樹仁學院新聞系識，樂隊初頭有三個主音，兩個結他手，但最尾得返林阿P同Nicole兩個。

## 出面網頁
*
*
*

## 註

分類:香港唱作人
Scala

**Scala**係一隻多範式嘅編程語言，設計初衷係要整合物件導向編程同埋函數式編程嘅各種特性。

## 平台同埋許可證
Scala運行喺Java平台（Java虛擬機），仲兼容依家嘅Java程式。佢仲可以喺CLDC配置嘅Java ME入面運行。曾經有過另一.NET平台嘅實現，不過該版本已被放棄。

Scala嘅編譯模型（獨立編譯，動態類加載）同Java同埋C#一樣，所以Scala代碼可以用Java類庫（要實現.NET就要用.NET類庫）。

Scala套件包括編譯器同埋類庫，以BSD許可證發布。  

## 史
洛桑聯邦理工學院嘅Martin Odersky喺2001年基於嘅工作開始設計Scala。Funnel係將函數式編程思想同埋佩特里網相結合嘅一隻編程語言。 Odersky之前喺同埋javac做嘢。Java平台嘅Scala喺2003年底/2004年初發布。.NET平台嘅Scala喺2004年6月發佈。呢隻語言第二個版本，v2.0，喺2006年3月發佈。

Scala 2.8嘅特性包括重新寫過嘅Scala容器庫、命名參數同埋默認參數、包對象，仲有延續性。

2012年1月，出咗版本2.9.1。

2012年4月，出咗版本2.9.2。

## 用Scala嘅軟件
* 2009年4月，Twitter宣布佢哋已經將大部分後臺程式由Ruby搬去Scala，剩返嘅部分到打算要搬埋。  
* 已經公開宣稱，佢成個平台都已經係基於Scala基礎設施編寫嘅。
* 瑞銀集團將Scala用喺一般產品入面。
* Coursera將Scala當做伺服器語言用。
* 多鄰國，一個線上嘅免費語言學習平台，用 Scala編寫。

## 用Scala嘅框架
Lift係開源嘅Web應用框架，目的係提供類似Ruby on Rails嘅嘢。因為Lift用咗Scala，所以Lift嘅應用程式可以用到目前所有嘅Java庫同埋Web容器。

## [[Hello World]]例子
下面係用Scala編寫嘅典型Hello World程式：


```scala
object HelloWorld extends App {
    println("Hello, world!")
 }
```

或者

```scala
object HelloWorld {
   def main(args: Array[String]) {
     println("Hello, world!")
   }
 }
```


如果呢個程式保存咗做HelloWorld.scala文件，咁樣之後就可以用下面嘅命令行進行編譯：

 > scalac HelloWorld.scala

如果要運行：
 > scala -classpath . HelloWorld

呢行命令編譯同運行Java嘅「Hello World」程序非常相似。事實上，Scala嘅編譯同埋執行模型同Java係等效嘅，所以佢都可以兼容喺Java嘅構建工具，例如Ant。

直接用Scala解釋器都可以運行呢個程式，用選項**-i**（從文件加載代碼）同埋選項**-e**（如果要運行額外嘅代碼，就要實際執行HelloWorld對象嘅方法）就可以：

 > scala -i HelloWorld.scala -e 'HelloWorld.main(null)'

## 試用
下面係可以畀你試用Scala嘅網站：
*ScalaTest
*ScalaCheck，類似喺Haskell嘅QuickCheck嘅庫
*specs，用喺Scala嘅行為驅動嘅開發工具庫
*JUnit

注意：預設嘅Scala庫**SUnit**已經喺2.8.0版入面整走咗。

## 書
* Programming in Scala(ISBN 978-0-9815316-0-1)  - 一本由 , Lex Spoon, 同埋 Bill Venners 寫嘅 Scala 書，最啱比初學者睇。
* Beginning Scala(ISBN 978-1-4302-1989-7) - 一本由 David Pollak 寫嘅 Scala 書，主要講 Scala 嘅實際應用。
* Programming Scala(ISBN 978-1-934356-31-9) - Venkat Subramaniam 喺 Java 平台上發明咗高度可擴展、高度並發嘅應用程式。
* Programming Scala (ebook)

## 參考

## 出面網頁
* Scala website
* Scalachina
* Scala Tour,開源Scala指南 
* Scala教學
璩美鳳

**璩美鳳**（）係臺灣親中派媒體人兼《獨家報導周刊》榮譽發行人，喺台灣台北市出世，祖籍中國安徽省；做過金門縣議會議長王再生機要秘書、中華團結聯盟黨主席、中華統一促進黨發言人，曾經擔任記者、新聞主播、台北市議員、新竹市政府文化局局長。

## 經歷
### 早年記者生涯
璩美鳳曾經喺《中國晨報》、《自立晚報》工作。

### 從政生涯

### 璩美鳳光碟事件 ‎

璩美鳳喺2001年同已婚電腦工程師曾仲銘發展婚外情，被密友郭玉鈴拍下性愛光碟嘅事件。佢哋嘅婚外情當時除咗被《獨家報導周刊》喺12月報導外，性愛光碟亦被大量複製隨雜誌附贈，案件轟動台灣內外一時。

### 短暫發展演藝事業之後卦英生活

### 2007年後回歸台灣、喺兩岸媒體工作

### 2013年起再度參與政治

## 選舉紀錄
### 1994年台北直轄市議員選舉

### 2001年立法委員選舉（臺中市選舉區）
（2001年12月1號舉行）

選舉人數：664,334人 　投票率：68.20%

### 2018高雄市長選舉

## 家庭

## 作品
### 主持或主播

### 著作

## 參考
黃雅慧

**黃雅慧**（**Kelly Wong**，），藝名**咖喱**，係香港女藝人，本身有普通科醫生資歷，入行前喺屯門醫院做過大概兩個月急症室醫生。佢2021年辭工參與ViuTV搞嘅真人騷選秀《全民造星IV》，40強止步。而家佢係自由身藝人，亦有喺醫療美容領域度繼續做醫生。

## 演藝經歷
黃雅慧2021年ViuTV搞嘅真人騷選秀《全民造星IV》，初賽階段本身輸畀陳玉幸而跌落復活區，最後畀導師梁祖堯救返，晉身60強。第二回合佢被編入同沈貞巧、蘇雅琳等嘅B4組，最後嗰組贏咗而晉身40強。第三回合佢被編入蘇雅琳、余潔滢、何榛綦嘅B3組，不過佢同時被指定係嗰組嘅死亡名單成員，即使佢呢次表演嘅「小丑女」造型令觀眾眼前一亮，但因為嗰組輸咗而被即時淘汰。

黃雅慧參選完《造星》後初期幕前工作唔多，到2023年開始以自由身身份接拍ViuTV節目，包括做咗健康資訊節目《我想身體健康》嘅其中一位主持，另外佢接拍咗由劉諾衡（Mike導）製作嘅《無制限探險隊》，遠赴非洲做隨隊醫生。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第252集嘉賓
*2023年：《我想身體健康》主持（第1季）
*2023年：《無制限探險隊》特別演出（兼任隨隊醫生）
*2024年：《造星唔造星？》第48-49集嘉賓
*2025年：《我要爆Show》第8集嘉賓

### [[音樂錄像|MV]]
*林欣彤 - 修養動物
*古巨基、呂爵安 - 飄流教室
*鄺星宇 - 明年新人不是我
*Sinnie Ng - 失眠時我會呆望窗外等待你的來電、臉紅時我想看穿你的心臟

### 廣告
*Microsoft HK - Surface Pro 8（同ERROR成員193同埋肥仔合演） 
*富途牛牛

## 攷

## 出面網頁
*
*全民造星IV 2號黃雅慧 咖喱 簡介
葉禕

**葉禕**（）係香港女模特兒同演員，係英國留學回港。

## 演出
### MV
*2021年：馮允謙- 因愛之罪名 
*2019年: 野佬 - 相聚一刻 

## 參考

## 出面網頁
* 
*【好𢯊女子－Ip Yi 葉禕】
翁章梁

**翁章梁**（，）係臺灣政治人，嘉義縣義竹鄉人，民主進步黨籍，現任嘉義縣縣長。曾經擔任野百合學運總指揮、行政院農業委員會副主任委員、嘉義縣政府社會局局長、民進黨文宣部副主任、民進黨青年部主任、臺南縣縣長陳唐山秘書、臺中市政府新聞室專員、嘉義縣政府秘書兼人力發展所所長。

2017年10月25號，翁章梁喺學運世代戰友，包括時任臺中市市長林佳龍、時任立法委員陳其邁、社會民主黨召集人范雲、臺南市議會議員林宜瑾、屏東縣立法委員鍾佳濱等人嘅陪同下召開記者會，正式宣布參選2018年嘉義縣縣長。2018年3月6號民進黨黨內民調結果勝出，正式代表民進黨出戰，之後順利當選。

## 選舉
### 2018年嘉義縣長選舉

## 參考

## 出面網頁
* 
* 
*
顏夢雨

**顏夢雨**（，），綽號**夢雨**，中國大陸出世，讀書時期落左嚟香港，係中國女演員，因為參演「熊仔頭」嘅網上短片而出名。

## 簡歷
顏夢雨喺中國大陸出世，讀書時期落咗香港。

## 演出
### MV
*2021年：黃妍 - 天光前

### 網上節目（[[試當真]]）
*2025年：《墨魚遊戲2》參賽者，79號

## 參考

## 出面網頁
*
灣口洲

**灣口洲**（）係香港一個島，地區行政上屬離島區。佢喺索罟群島東面，屬索罟群島嘅一部份。灣口洲冇居民住。
吊鐘排

**吊鐘排**（）係香港一個島，地區行政上屬西貢區。佢喺吊鐘洲東面。吊鐘排冇居民住。
五分洲

**五分洲**（）係香港一個島，地區行政上屬南區。佢喺石澳泳灘對開海面，呈長形，面積0.09平方公里，上面有裸露嘅花崗岩。五分洲冇居民住。
轆牛嶺

**轆牛嶺**（）係香港一座山，海拔高503米，喺元朗區，大帽山西面，甲龍南面，下花山北面。山頂可遠望錦田一帶嘅景色。
大稔洲

**大稔洲**（）係香港一個島，地區行政上屬北區。佢喺荔枝窩西面。大稔洲冇居民住。
岩口石

**岩口石**（）係香港一個島，地區行政上屬荃灣區。佢喺燈籠洲南面，花坪東面。岩口石冇居民住。
頭洲

**頭洲**（）係香港一個島，地區行政上屬南區。佢喺南灣東南面，舂坎灣南面。頭洲冇居民住。
梁宏正

**梁宏正**（，），係香港親中派經民聯政治人，香港立法會主席梁君彥個仔，新興織造廠有限公司董事、香港高爾夫球會前任會長，民青局首任副局長，同時亦係全國青聯第十三屆副主席。

## 生平
梁宏正早年就讀喇沙小學同埋喇沙書院；讀到中三嗰陣去英國升學。。1999年，佢喺英國劍橋大學經濟系畢業後，同年同朋友一齊合辦互聯網公司，但之後因為受到科網股爆破後而結業，之後返到由已故阿爺梁澤江創辦嘅新興織造廠有限公司嗰度工作。

## 部分公職

* 香港菁英會榮譽主席
* 香港經民聯青委會主席

## 政治立場同參與
佢係香港親中派成員，曾經公開支持中國共產黨，又支持大幅度削減直選議席同埋限制非建制派人士參與選舉嘅所謂「完善選舉制度」同埋所謂『愛國者治港』主張。

2022年，佢喺李家超無提政綱嘅情況下，有份提名李家超參與2022年香港行政長官選舉。

喺2022年3月31號，佢接替劉鳴煒出任青年發展委員會副主席。另外，喺李家超參選2022年香港特首選舉嘅時候，佢擔任李家超競選辦其中一名副主任。2022年7月尾，佢獲港府委任做民青局副局長，繼承陳積志嘅職位。

## 家庭
梁宏正爸爸係立法會主席梁君彥，叔父係梁嘉彥。佢已經結婚，配偶係張曉君。

## 參考


類:香港經濟民生聯盟黨員
中華愛國同心會

**中華愛國同心會**，簡稱**愛國同心會**，係中華民國一個統派政治組織，1993年11月12號喺臺北市成立。2018年8月13號，登記註冊為**中華愛國同心黨**。佢哋公開支持中華人民共和國以「一國兩制」方式統一中國同埋港台地區、反對法輪功，支持中國共產黨。

## 參考
中國民主進步黨

**中國民主進步黨**，簡稱**中國黨**，係中華民國嘅一個已廢止備案政黨。廢止之前主席係周慶峻，兼中華愛國同心會會長。張秀葉擔任黨秘書長兼該會秘書。該黨榮譽總監係張安樂。

## 參考
定向 (幾何學)

幾何學上講嘅**定向**（；）喺直覺上係指「一嚿物體喺空間入面指住邊個方向」。

技術性啲噉講，一嚿物體嘅定向係指攞個對照嘅坐標系統，嚿物體相對於個座標系統嚟講旋轉咗幾多。

## 概論

定向（\mathbf{R}）喺直覺上係指「一嚿物體喺空間入面指住邊個方向」。

想像家陣有嚿物體身處喺笪 3D 嘅空間裏面，
#設嚿物體家陣個 \mathbf{R} 做**對照**（reference）；
#因為嚿物體身處喺立體空間，佢嘅位置可以用 XYZ 三條軸嚟度；
#揀 XYZ 入面其中一條軸，將嚿物體沿嗰條軸固定，再向想要嘅方向轉 \alpha 咁多角度；
#將步驟 3 重複最多兩次；
#最後得出一串三個數（好似係 \alpha, \beta, \gamma 噉），可以用嚟表示嚿物體喺空間裏面嘅 \mathbf{R}。
呢種做法就係所謂嘅歐拉角（Euler angles；個名嚟自瑞士數學家歐拉）。到咗廿一世紀初，歐拉角嘅諗嘢方式好多人採用，例如啲人整電子遊戲或者 VR 嗰時就好興用歐拉角嘅方法嚟教電腦記住虛擬世界入面每件物體嘅定向。

## 睇埋
*剛體動力學

## 註釋

## 攷
疫境中的餐桌

《**疫境中的餐桌**》（**Cooking in Pandemic**）係一套由好好制作製作嘅煮食節目，由梁凱寧、黃愷怡、鄺芷凡、黃靜藍、林希靈、黃婉曼主持，由2022年4月4號到6月3號逢禮拜一到五20:30－21:00喺香港奇妙電視嘅香港開電視首播。
	
呢個節目每日會由主持請大廚（包括張錦祥、余健志、蔣怡等）、YouTuber（包括點cook guide馬田等）同藝人嘉賓（包括七仙羽、林泳淘、C Allstar陳健安等）上去煮嘢食。雖然部份嘉賓拍咗多過一集，但未必獲安排接連播出。而節目後期多數集數都無再請藝人嘉賓。

## 每集一覽

## 出面網頁
*香港開電視 - 疫境中的餐桌
*好好制作YouTube頻道：疫境中的餐桌

## 電視節目變遷
人類行為

**人類行為**係指人類做出嘅各種行為，可以包括外在觀察得到嘅動作、語言行為、社交互動，亦可以包埋內在嘅心理反應，諸如係情緒、思維同決策過程等等。人類行為既受動機、智力等嘅個體因素影響，亦會受到經濟壓力等嘅外部環境因素左右。

依個概念涵蓋範圍極廣，係心理學、社會學、人類學、經濟學等多個學科嘅研究對象。而研究人類行為可以用到好多方法，好似係實驗、訪問研究，甚至用電腦模擬等嘅運算工具。

## 應用範疇
### 消費

消費者行為係一種人類先會展現嘅行為，定義係指：

消費者行為建基於消費呢個概念。喺嚴格嘅經濟學上，消費係指運用手上資源獲取即時效益：想像家陣有個人攞住啲錢（資源）行入一間麪包鋪度畀錢買芝士蛋糕，芝士蛋糕佢可以即刻食落肚滿足食慾（即時效益）－噉嘅行為就係所謂嘅消費；消費嘅相對係投資－投資係消耗手上嘅資源，以求喺將來得到更多嘅資源，例如想像有個人使錢（消耗資源）買股票，預隻股票第時會升值，令佢第時可以賣走啲股票圖利（將來利益）但冇話滿足到啲乜即時性質嘅慾望。

### 健康

健康心理學係心理學一門，專門將心理學上嘅概念用落醫療健康相關工作上；健康心理學其中一個最多人關注嘅課題，就係要點樣鼓勵健康行為，即係－

健康行為對公共健康嚟講相當重要。公共健康關心嘅唔淨只係醫治病咗嘅人，而係關注成個社會整體嘅健康狀況。要改善普羅大眾嘅健康，最根本嘅方法就係促進人群採取有益健康嘅行為，例如均衡飲食、適量運動、戒煙限酒、保持足夠睡眠、定期做體檢等等。呢啲行為能夠有效預防心血管病、糖尿病、癌症等嘅慢性疾病，亦可以減低醫療系統嘅負擔。

## 數據分析

數據科學等嘅領域上成日都會分析一啲描述行為嘅數據。呢種數據有以下呢啲特徵：
*數值嘅分佈往往唔跟常態分佈，高偏度高峰度，因此唔可以直接用假設咗常態分佈嘅統計模型嚟分析；為咗應付呢種情況，研究者會採用對數變換等嘅方法嚟將數據轉化，又或者改用聚類分析等唔洗假設常態分佈嘅分析方法。
*行為數據好多時都係以時間序列嘅形式存在嘅，意思即係話每位受試者都有一個列，個列記錄低佢喺唔同時間點嘅值，例如電腦嘅日誌紀錄就可以用嚟紀錄用家喺網站或者視像遊戲中嘅行為。
*行為數據好多時都份量龐大：喺二十一世紀初，大數據興起，由感應器同日誌紀錄等嘅來源，產生咗大量數據，數量大、維度高，做分析嗰陣往往要做咗清理或者降維先。
*行為數據可以同第啲來源嘅數據結合，諸如心跳率同腦電活動等嘅生理訊號、地理空間資訊等，都不時會攞嚟同行為數據結合，解答對社會科學領域嚟講重要嘅研究問題。
等等。

## 睇埋
*行為科學
*神經科學
*心理學
*認知科學

## 引咗

## 外拎
王孫公子

**王孫公子**（con ông cháu cha／昆翁孫𤕔）本來係泛指官僚、貴族嘅子弟，但喺越南政治入面就泛指一啲父母係越南政府高級官員，而自己又擔任國有企業或者政府重要職位嘅人。

## 部分被視為王孫公子嘅人
* 蘇靈香（To Linh Huong）：越共中央政治局一名委員個女，年僅24歲就擔任一間國有建築公司嘅負責人。
* 阮芳清（Nguyen Thanh Phuong）：阮晉勇個女，執掌投資基金公司「越南資本管理」（Viet Capital Asset Management）同埋證券公司「越南資本證券」（Viet Capital Securities）

## 睇埋
* 太子黨：喺中國類似嘅群體

## 參考
原姿晴

**原姿晴**，香港親中派傳媒人，喺親中媒體港人講地、星島日報（同埋旗下頭條日報、巴士的報）都有撰寫文章。

## 政治觀點
佢係香港親中派人士，曾經形容香港反送中運動嘅示威者係暴徒，又支持北京未經諮詢或香港人同意強行訂立嘅《港版國安法》。

## 參考
伊戈·澤連斯基

**伊戈·阿拿圖列域治·澤連斯基**（；）係俄羅斯芭蕾舞蹈員，普京個女婿。

## 簡歷
佢做過紐約市芭蕾舞團5年校長。

## 參考資料

## 出面網頁
歐拉角

**歐拉角**（；個名嚟自著名 18 世紀瑞士數學家歐拉）係一種用嚟表達物體嘅定向嘅做法。

想像家陣有嚿物體身處喺個 3D 嘅空間裏面，
#設嚿物體家陣個定向做**對照**（reference）；
#因為嚿物體身處喺立體空間，佢嘅位置可以用 XYZ 三條軸嚟度；
#揀 XYZ 入面其中一條軸，將嚿物體沿嗰條軸固定，再向想要嘅方向轉 \alpha 咁多角度；
#將步驟 3 重複最多兩次；
#最後得出一串三個（要有特定次序嘅）數（好似係 \alpha, \beta, \gamma 噉），可以用嚟表示嚿物體喺空間裏面嘅定向。

到咗廿一世紀初，歐拉角嘅諗嘢方式好多人採用，例如啲人整電子遊戲或者 VR 嗰時就好興用歐拉角嘅方法嚟教電腦記住虛擬世界入面每件物體嘅定向。
## 攷
奧蓮娜澤連斯卡

**奧蓮娜·禾洛迪美里芙娜·澤連斯卡**（，）係烏克蘭第一夫人，總統澤連斯基嘅老婆。2019年12月，澤連斯卡婭喺烏克蘭《》100位最具影響力嘅烏克蘭人之中名第三十位。

## 攷

## 出面網頁

類:第一夫人
艾蓮娜澤連斯卡婭

**艾蓮娜·伊馬連輔莉·澤連斯卡婭**（Елена Эмильевна Зеленская，）係莫斯科大劇院嘅俄羅斯歌劇女高音。2010年，佢參加由大坂忠明指揮、班哲文布列頓寫嘅《戰爭安魂曲》演出。

## 攷

## 出面網頁

類:女高音
類:俄羅斯歌手
威廉·菲臘斯 (經濟學家)

**威廉·菲臘斯**（，）係紐西蘭經濟學家。

## 參考資料

## 出面網頁

類:經濟學家
類:紐西蘭人
TypeScript

係一種開源嘅編程語言，呢隻語言項目由微軟進行維護同埋管理。  TypeScript唔單只包含咗JavaScript嘅語法，仲提供咗靜態型別檢查，仲有類似類別為基嘅物件導向編程語法系統Prototype。C#嘅首席架構師同埋Delphi仲有Turbo Pascal嘅創始人安德斯·海爾斯伯格都有份開發TypeScript。

TypeScript係為咗開發大型應用程式而設計嘅，TypeScript可以轉譯做JavaScript。  因為TypeScript係JavaScript嘅超集，所以依家所有嘅JavaScript程式都係合法嘅TypeScript程式。

TypeScript支援為現存JavaScript函式庫添加類型資訊嘅定義文件，方便其他程式，例如用靜態類型嘅值直接用現有庫中的值。目前有第三方提供嘅常用函式庫例如jQuery、MongoDB、Node.js同埋D3.js嘅定義文件。

TypeScript編譯器本身都係用TypeScript編寫，畀人轉譯做JavaScript，用Apache許可證第二版發布。

## 同JavaScript嘅兼容性
TypeScript 係 JavaScript 嘅一個超集。 預設情況下編譯器會以 ECMAScript 3（ES3）做目標但係編譯器都可以用到ES5。一個 TypeScript 應用可以利用已經喺度嘅JavaScript腳本。編譯之後嘅 TypeScript 腳本都可以喺JavaScript入面用到。

現有框架例如 jQuery 同埋 Node.js 等受到完全支持。呢啲庫嘅類型聲明都會喺源代碼入面提供。

## 用到TypeScript嘅軟件
任何可以用到JavaScript嘅軟件都可以用到TypeScript，因為佢只會畀人編譯做標準嘅 JavaScript，一個腳本可以畀人預編譯做 JavaScript，亦都可以透過為 TypeScript 包含JavaScript編譯器實時編譯出嚟。

## 參考

## 出面網站
* TypeScript官方網站
* TypeScript示例
*可以轉譯做JavaScript嘅語言列表
真的戀愛了 (搞清楚)

**真的戀愛了**可以係：
*真的戀愛了，2003年嘅英國愛情片
*真的戀愛了?‎，2007年香港影音使團製作嘅福音電影
真的戀愛了？

《**真的戀愛了？**》（）係2008年由香港影音使團製作嘅福音電影，講述中秋節前嘅一個禮拜，六段喺人生路上尋找「愛」嘅故事。

## 劇情簡介
中秋節前嘅一個禮拜，有人苦苦等候愛嘅來臨、有人冇勇氣向愛人表示想分手、有人四出尋找回憶中嘅愛、有人為已經過身嘅愛人而流盡眼淚、有人熱切期待開展新戀情……。唔同嘅人生階段當中，每個人都有唔同嘅愛情需要。原來，愛情係每個人一生中需要不斷學習嘅課題。

## 演員表

## 睇埋
*《真的戀愛了？電影原聲大碟》

## 出面網頁
*《真的戀愛了?》影音使團
*
*愛若微風 - 關心妍(真的戀愛了?主題曲)
*真的戀愛了

## 參考
語言模型

**語言模型**（ ）係一類自然語言處理上會用到嘅概率分佈，會表示某串字詞喺手上嘅句子中出現嘅機率。即係話是但搵一串 m 個符號咁長嘅字串，一個語言模型會講明
:\Pr(w_1,\ldots,w_m)
呢個資訊。

## 基本概論

語言模型係一種「模擬」語言嘅數學模型。語言模型通常源自畀電腦讀取大量嘅語料，形成概率分佈，數學化啲噉講，即係話語言模型能夠畀到
:\Pr(w_1,\ldots,w_m)（一句句子啲詞係 w_1,\ldots,w_m 嘅機率）
:\Pr(w_5 | w_1,\ldots,w_4)（已知句句子嘅詞係 w_1,\ldots,w_4，下一隻詞係 w_5 嘅機率）
呢啲嘅數值，當中啲機率數值好多時係靠人工神經網絡計出嚟嘅。

例如 ChatGPT 就用咗語言模型。亦可以睇吓 N-gram 嘅概念。

## 相關概念

## 睇埋
*大型語言模型
*語言學嘅大綱

## 引咗

## 拎
*完善嘅 guide，教你用 Python 嚟建立你嘅語言模型！
生命揸fit人

《**生命揸fit人**》（）係1999年由香港影音使團製作嘅福音電影，由潘亨利執導，黃貫中、朱茵、王喜、黃美芬、陳恩明、林以諾演出。

## 劇情簡介
四名叛逆少年，終日成群結黨，沉迷毒品，以打交、斬人為樂，過住冇目標嘅人生。面對年少歲月，佢哋選擇咗用生命浪費青春，藉住由毒品暫時忘記現實嘅痛苦，但心中仍然渴望得到真正嘅關懷同愛。少女阿彤（朱茵 飾）鍾意四處遊蕩，同古惑仔阿峰（黃貫中 飾）相識相戀，兩個人因為貪玩而染上毒癮。喪狗（王喜 飾）自細喺暴力嘅環境之下長大，養成佢鍾意打交嘅個性，希望有朝一日能夠當上黑社會老大。佢嘅女朋友阿Cat（黃美芬 飾）個性激動又缺乏安全感，自殺對佢嚟講只係家常便飯，目的只係想獲得別人嘅愛同關注。阿峰同喪狗為咗籌錢買白粉而合謀犯案，不幸拉咗去坐監。阿彤帶住身孕淪落街頭，之後被送入戒毒中心。阿峰出獄之後仍冇悔改，因為吸毒過量導致半身癱瘓。當四個人嘅生命瀕臨盡頭，重有冇絕地重生嘅希望？邊個能夠為佢哋再開啟另一度門？

## 出面網頁
*生命揸fit人 - 影音使團
*
愛的呼喚

**愛的呼喚**可以係：
*《愛的呼喚 (郭富城專輯)》：香港歌手郭富城嘅唱片。
*《愛的呼喚 (王若琳專輯)》：臺灣歌手王若琳嘅唱片。
山地

**山地**，山所載之地咁意，同平地相對。故此山地斜，起起伏伏。尤其話山勢延綿，又或山高一帶。然而以海拔計，幾高先叫山地，各有所謂，二百米又有，五百米又有，一千米又有，唔能一概而論，無一貫講法。

山地一名，由來已久，戰國時管子有寫，「山地者山也、水地者澤也。薪芻之所生者斥也。」可見古時山地視為貧瘠之地，得柴同草，糧產少。就算開墾成田，都好難同平地比。

山地因地殼變動而來，如板塊相撞，邊緣摺曲拱起甚至斷裂，或重重火山造成山脈。經日曬風霜雨雪之蝕，涌江鑿、冰川推，淨低硬淨耐蝕，仍殘餘相當部份，就成山地。

山地有高有低，有分類二千米以上叫高，一千米咁上下叫中，五百米下叫低。生物學講分佈，山地就以一千米以上為界。

山地亦會同高地相混。高地本義，只不過比對地高低，即高過低地咁意。歐洲按其史，常見一國之內分高低地。如蘇格蘭分高低地，如今荷蘭、比利時為中世紀舊國低地。高唔一定山地。有啲遠古時本為平地，因有斷裂，或一邊升高，或一邊降低。故此高一邊唔一定山多。種種學科亦有佢定義，無一貫分法。

嶺南興葬先人喺山，以避水浸，所以先人之墓亦叫山地。
## 參考資料
無綫電視管理商標版權嘅爭議

無綫電視發展多年，製作唔少影視作品，對香港社會發展有一定角色，亦不時成為公眾討論嘅對象。連同佢哋嘅唔同商標，無綫電視因而持有同管理唔少版權。不過，喺涉及第三方使用呢啲商標或者影視作品嘅問題上，無綫嘅做法就俾一啲人批評。有啲人批評，無綫就連坊間非牟利使用佢哋作品做二次創作都打壓，反而自己就唔尊重他人版權。亦有人認為，無綫透過管理呢啲版權商標嘅手段，去打壓外間對無綫嘅批評。

## 部分非牟利使用無綫持版權作品嘅爭議

### 「觀眾在民間電視大獎2021」爭議
喺2022年頭，電視評論家方以文舉辦「觀眾在民間電視大獎2021」，但去到三月初，方以文就透露，話Facebook有幾個民間電視大獎嘅貼文都被無綫電視投訴侵權，連埋Instagram幾個post都無咗，懷疑係因為當中有部分相包含TVB嘅角色造型照。

無綫回應嘅時候就話，專頁舉辦嘅電視大獎，唔代表必須使用佢哋嘅劇照。

### 歐錦棠網上分享亞視劇《精武門》片段被無綫投訴
2021年3月，歐錦棠喺自己嘅YouTube頻道《乜乜棠水舖》入面分享自己喺1995年拍攝亞視劇集《精武門》（版權後來被無綫買咗）嘅經歷同幕後花絮，但片段上載唔夠1天時間，歐錦棠就收到無綫投訴，要求佢立即下架。之後歐錦棠就暗指無綫大細超，質疑其他YouTube Channel點解冇事。

## 被部分人視為借版權手段打壓異見批評嘅手段

### 網民教人刪台教學被無綫電視告侵權
喺2019年底，有網民因應收費電視、網絡媒體同埋串流影音平臺嘅興起，教人點樣喺電視中刪除唔需要嘅電視頻道，當中有無綫電視節目畫面嘅片段只係佔整體內容嘅好少部分。不過，無綫電視嘅法律部就警告有關網民，話佢侵權。Facebook專頁「抵制tvb運動，請即讚好」形容無綫咁做係蝕到發癲，博網民唔識法律而縮沙。亦有評論就認為，無綫係希望透過有關警告，阻止有關教學嘅分發。

### 游大東評論無綫財政表現被打壓
2022年3月，專欄作家游大東喺社交媒體刊登「無綫電視發盈警料2021年至少蝕6.4億」嘅報道，分析無綫蝕錢嘅原因，結果被無線電視而當中附圖有無綫台徽為理由檢舉，最後游大東重新製作一張附圖再上載有關報道。游大東批評，文章並無將台徽牟利，事件反映無綫管理層欠缺接受批評嘅胸襟，期望管理層認真反省，與其花時間去理會負評，加以反擊，倒不如做好內容。

### 關於Facebook專頁「思思TVB的二三事」
自香港反送中運動起，有網民開設facebook專頁「思思TVB的二三事」，對無綫電視一直持批判態度。

喺2022年3月，無綫電視被揭發旗下子公司「Zennora Group Limited」申請註冊「SayNo4TVB」同埋「CCTVB」商標，而咁啱專頁英文名稱同埋Instagram帳號就係「SayNo4TVB」，思思TVB的二三事嘅團隊之後表示，「除咗想趕盡殺絕我哋，諗唔到其他原因」，但就未打算改名。無綫回應註冊商標爭議嘅時候，就話呢啲係每家企業最基本嘅責任，但就冇解釋點解註冊呢兩個商標。

之後，專頁多次比無綫指控侵犯版權，搞到專頁被Facebook停權。事前，專頁曾經批評無綫節目《學是疫學非》唔應該搞人用霧化槍噴人，以及介紹無綫唔同節目嘅贊助商等。專頁團隊質疑Facebook嘅做法，亦認為無綫係因為不滿自己被批評，先至向Facebook舉報，做法唔尊重言論自由，又提醒唔同Facebook專頁使用TVB節目嘅截圖時要留意。

## 無綫作出有爭議嘅版權聲稱

### 指摘「myAV SUPER」成人網站侵權
無綫推出旗下業務「myTVSUPER」後，向成人網站「myAV SUPER」發出警告，話佢刻意抄襲、致使有公眾被誤導」，但「myAV SUPER」就話「My」、「Super」都係極普通嘅字，紅綠藍更係平常不過，冇理由只係由無綫專用，反擊要求無綫道歉。

## 關於無綫行動嘅法律依據
根據本港《版權條例》，只有當某項作品嘅實質部分被人採用嗰陣先算侵犯版權。《版權條例》第 38 同 39 條指研究、私人研習、批評、評論、新聞報導某一作品，只要附有足夠嘅確認聲明，就唔算侵犯版權，而就已發表版本嚟講，亦唔算侵犯其排印編排嘅版權。

## 參考
尼紮米

**尼紮米·卡扎偉**，全名**尼扎米·阿丁·阿布·穆罕默德·伊勒亞斯·伊本-扎吉·伊本-穆罕默德**（Nizām ad-Dīn Abū Muhammad Ilyās ibn-Yusūf ibn-Zakī ibn-Mu'ayyad），係 12 世紀嘅波斯詩人，響波斯文學中最偉大嘅浪漫詩人，佢為波斯詩帶嚟口語化同現實主義嘅風格。

## 生平

佢出生於佔賈(Ganja) （波斯帝國嘅一個區），尼紮米私人生活背景好少,因為佢唔想暴露自己嘅私人生活。

#### 父母
父親名係Yusufis，母親名係Ra'isa，係庫爾德人。 有的來源話，佢嘅父親有可能喺伊朗中部庫姆附近嘅一個村莊嘅人。尼紮米被多次提及為波斯人或者伊朗人。

## 教育
尼紮米興將卑大家尊嗌做哈克英「Hakim」意思“聖人”，佢既係一位博學嘅詩人，也係一位抒情同感性風格嘅大師。 佢堅強嘅性格、社會敏感性同對口頭同書面歷史記錄嘅了解，以及佢豐富嘅波斯文化遺產，將前伊斯蘭同伊斯蘭伊朗團結起來，創造了文學成就嘅新標準。 作為當時伊朗文化嘅產物，佢不僅喺前伊斯蘭同伊斯蘭伊朗之間架起了一座橋樑，而且喺伊朗同整個古代世界之間架起了一座橋樑。

## 作品背景影響同文壇
根據文學學者-- Chelkowski 嘅說法，「似乎尼紮米最喜歡嘅消遣係閱讀 菲爾多西嘅不朽史詩 Shahnameh（國王之書）」。尼紮米提到「菲爾多西係Sage（哈克英-聖人）同 英明/明智（達那）以及偉大嘅語言大師，善於裝飾了好似新新娘一般嘅文字。」尼紮米喺佢嘅三部史詩 Haft Peykar、Khosrow 同 Shirin 以及 Eskandar-Nameh 中使用了 Shahnameh 作為來源。

### 著作
尼紮米嘅所有作品都完全用波斯語或波斯語創作，甚至沒有任何其佢語言嘅詩句。

* Khamsa 或 Panj Ganj 係尼紮米嘅主要詩歌作品，佢最出名嘅係一組五首長篇敘事詩，稱為 Khamsa（خمسه，“Quintet or Quinary”）或 Panj Ganj（“五寶”）：尼紮米最出名嘅詩歌係佢嘅五首長篇敘事詩，尼些詩已被保存下來。

喺後來嘅幾個世紀裡，Khamsa 係波斯同莫臥兒宮廷中用彩繪縮影繪製嘅奢華手稿嘅熱門

主題。

* Makhzan-ol-Asrâr（“神秘嘅寶庫或倉庫”），1163 年（有些日期為 1176 ）

* Khosrow o Shirin（'Khosrow 同 Shirin'），1177–1180

* Leyli o Majnun（'Layla 同 Majnun'），1192

* Eskandar-Nâmeh（“亞歷山大之書”），1194 年或 1196-1202 年

* Haft Peykar（“七美女”），1197

## 對波斯文化嘅影響力
尼紮米嘅作品對波斯文學隨後嘅發展產生了巨大嘅影響，Khamsa 成為後來波斯詩歌（以及其佢伊斯蘭文學）模仿嘅模式。尼紮米嘅遺產喺伊斯蘭世界中被廣泛感受到，佢嘅詩歌影響了波斯語、阿拉伯語、土耳其語、庫爾德語同烏爾都語詩歌以及許多其佢語言嘅發展.

喺波斯縮影中，尼紮米詩歌中嘅故事與 菲爾多西 嘅 Shahnama 嘅故事一起係最常被說明嘅文學作品。 根據大英百科全書：內紮米因其獨創性同清晰嘅風格而喺波斯語國家受到欽佩，儘管佢對語言本身嘅熱愛以及對哲學同科學學習嘅熱愛使佢嘅作品對普通讀者來說很困難。

內紮米喺波斯同西方百科全書如伊斯蘭百科全書、伊朗百科全書、大英百科全書同許多國家嘅東方學家中創作咗佢嘅詩句，許多國家嘅東方學家認為內紮米係一位重要嘅波斯詩人，並稱讚佢係波斯文學中浪漫史詩嘅最偉大代表。

關於佢嘅詩歌朗誦，彼得·切爾科夫斯基（Peter Chelkowski）表示：“對佢嘚嘅文學遺產嘅背誦同朗誦一直對伊朗人來講係好緊要嘅，佢嘚對書面同口頭語言嘅力量同態度係複古嘅。即使喺今天，民族對詩歌嘅熱情 喺廣播同電視、茶館、文學社團、日常談話同 Musha'areh 詩歌朗誦比賽中不斷表達。內紮米嘅作品係尼一傳統嘅載體同象徵，因為尼個詩歌普遍性與深刻 - 紮根嘅藝術努力，正義感同對藝術同科學嘅熱情，具有靈性同真正嘅虔誠”。

## 文獻
語言辨認

**語言辨認**（）喺自然語言處理上係指「攞段文字或者攞段語音（輸入），答段字或者語音係咩語言（輸出）」嘅工作。

語言辨認可以用 n-gram 嚟做。
最·危險人物

《**最·危險人物**》（）係2010年由香港影音使團製作嘅福音電影，講述曾經轟動一時嘅賊王葉繼歡改過自新嘅傳奇故事。

## 劇情簡介
1978年，17歲嘅嚴歡（黃子揚 飾）從大陸海豐偷渡嚟香港。為咗令到家人有更好嘅生活，佢選擇咗捷徑，成為咗犯案纍纍嘅悍匪。憑住手上嘅AK-47，令佢成為1990年代香港冇人唔識嘅大賊、頭號通緝犯。佢自以為可以主宰一切，但其實真正主宰宇宙嘅上帝，正在默默噉俯視住佢嘅所作所為。

## 演員表
*黃子揚 飾 嚴歡
*盧大偉 飾 龐牧師
*陳彥行 飾 小彤
*梁俊一 飾 恆仔
*韋家雄 飾 羅徫國
*小金子 飾 歡婆婆
*文婉澄 飾 恆仔老婆
*鄭子誠 飾 大軍
*施祖男 飾 細D
*陳中泰 飾 孖八
*梁雨恩 飾 Michelle
*萬斯敏 飾 黎姑娘
*李兆基 飾 喪波
*梁小龍 飾 炮哥

## 出面網頁
*最·危險人物 - 影音使團
*
浪漫詩歌

**浪漫詩歌**（，眾數：，意思係 ｢歌｣ 噉解），又有譯做**藝術歌**，可以跟德文音嗌 ** 歌**，係古典樂入面源自德國嘅一種樂曲，特徵係作嚟想俾人跟住古典樂嚟「唱」詩嘅，通常係俾一位獨唱嘅人喺鋼琴伴奏下唱，形成一首複音音樂。

例如舒伯特嘅名曲《萬福瑪利亞》就係一首好出名嘅 lit 歌，寫嚟係預咗畀一位歌手，通常（但唔一定）係女高音，獨自噉喺樂器嘅伴奏下唱嘅。

## 簡史
Lit 歌嘅歷史好悠久，起碼可以追溯到去 14 世紀後期，甚至有啲講法話可以追溯到去 12 世紀。而 19 世紀浪漫主義盛行嘅時期廣泛噉畀人覺得係 lit 歌嘅一個高峰期。

## 睇埋
*浪漫音樂
*複音音樂
*德國音樂

## 攷

## 拎
*lied. *Encyclopedia Britannica*.
GO！執！事務所

《**GO！執！事務所**》（），原名《**執屋2**》，係香港電視娛樂製作嘅真人騷節目，由李駿傑、黃正宜聯同魔法塔羅師Jan Jan、雜物咨詢師阿橙主持，2022年4月18號到5月6號逢禮拜一到五23:00—23:30喺ViuTV播。節目延續《執屋》，繼續幫唔同家庭執乾淨間屋。

## 每集一覽

## 出面網頁
*ViuTV：GO！執！事務所

## 電視節目變遷
張國榮官方歌迷會

**張國榮官方歌迷會**，係張國榮官方成立嘅歌迷會，響1984年2月由張國榮同所屬嘅娛樂公司無綫電視成立，旨在應援張國榮。1989年解散。

## 史
1983年正值張國榮啱出道冇耐，嗰時佢人氣未算好高，認為自己歌迷唔多，所以佢本身亦未打算成立歌迷會。但好快同年嘅《風繼續吹》令佢打開知名度，於是響1984年1月表示因為最近新出兩張嘅唱片（指《風繼續吹》同埋《張國榮的一片痴…》）反應唔錯，對自己嘅信心增加咗，就樂於成立歌迷會。張國榮官方歌迷會最終響同年2月成立，旨在應援張國榮。1989年張國榮宣佈退出樂壇，官方歌迷會亦跟住解散；而張國榮響1995年復出樂壇後，就未再成立官方嘅歌迷會。

## 組織簡介
張國榮官方歌迷會以香港做總部，由張國榮所屬嘅娛樂公司無綫電視有限公司負責監管日常運作同埋財政狀況，為成員提供關於張國榮嘅重要新聞同埋大型活動嘅建議，營運費主要係嚟自會員交嘅會費。

### 制度
會長一職由無綫電視旗下嘅員工出任，一手包辦搞聚會同埋會務通知嘅工作；每當有聚會或者會務嗰陣，會長要親手寫信再印畀會員，清楚交代細節。至於屬於義務性質嘅委員，就要負責通知會員活動嘅詳情。如果想入會就要到張國榮經理人陳淑芬嘅辦公室，會費係100蚊，入會禮物係一隻外型係福士汽車嘅電子手錶。響第一任會長李偲嫣時期已經有一百幾個會員。

### 活動
張國榮官方歌迷會活動唔多，會搞歌迷聚會、同埋每年一次慶祝張國榮生日嘅生日聚會。當歌迷會響1989年解散後，有部份會員自發搞活動，包括登頭版廣告慶祝張國榮生日、自發搞聚會等。

## 軼事
* 張國榮歌迷會第一任會長係李偲嫣。

## 來源

### 書籍

* 

### 攷
排 (地貌)

**排**，海上地貌一種，欄住洋面水道，大多數為礁，橫喺水中，又或岸邊大石，一排伸入海中。海面之上，或現或沉，有明有暗。排多數唔會好大，但有啲會成個洲咁，故此又無一定。

排字以珠江口一帶海面至為常見，尤其今下江門、珠海、香港、深圳同惠州，而廣州、中山、澳門有啲。然而東邊都有，遠至潮州、汕頭、汕尾，西邊就去到陽江、茂名同湛江。可見同廣東水上人淵源好深。

水上人有謂**排口**，排一帶魚棲息之處。唔同類嘅排口，可判定捉到邊啲魚。

## 攷
Arch Linux

**Arch Linux**（或者叫 **Arch** )）係一隻基於 x86-64 架構嘅 Linux發行版 。系統主要係由自由同埋開源軟件組成，支持社區參與。系統設計用咗 KISS原則（保持簡單同埋愚蠢）做總體指導原則，注重代碼啱唔啱、優雅同埋極簡主義，想用戶自己去學系統點樣運作。 

Arch Linux 用咗pacman做預設嘅軟件包管理器。可以用嚟裝、刪、更新軟件。

Arch Linux 用咗滾動更新模式，即係冇所謂嘅大版本更新，每次常規更新都會令系統同軟件保持喺最新狀態。Arch 發行嘅系統安裝映像都只係簡單咁包含最新嘅基本系統組件。

Arch Linux 用社區 Wiki 嘅形式提供文檔（教學），叫做Arch Wiki
。嗰個 Wiki 經常編有特定主題嘅最新信息，受到 Linux 社區嘅廣泛認可，有啲內容亦都應用喺 Arch Linux 以外嘅領域。

## 史
* 由加拿大程式設計師兼結他手 Judd Vinet 喺 2001 年頭開始開發 Arch Linux，0.1 版喺 2002 年 3月 11 號推出。
* 喺2007下半年，Judd Vinet 退出咗 Arch Linux 嘅開發，改由Aaron Griffin接手做。
* 2012 年 7 月發行嘅 Arch Linux 安裝 ISO 映像開始放棄安裝框架轉做用唔同嘅輔助腳本。仲逐步開始將初始化系統搬去 Systemd。
* 2017 年 1 月，宣布將放棄 i686 架構嘅支持，2017 年 2 月發布嘅安裝介質入面唔會再有 i686 環境。2017年11月底完全唔要 i686。

## 設計
Arch Linux 係由二進制軟件包合埋整出嚟嘅嘅，呢啲軟件包會針對 x86-64 改進嚟配合目前嘅硬件標準。類似 Ports/ebuild 亦都喺 Arch Linux 度發展，即係「Arch Build System」。

Arch Linux 項目（對開發者嚟講）注力喺簡潔主義，佢嘅貢獻係喺對發行版嘅組件提供有好嘅註釋嘅配置文件，而唔係帶有圖形界面嘅配置工具。 所以呢個發行版又畀人話係啱「唔驚用指令嘅中高級Linux用戶」用。
 「依賴複雜嘅工具嚟管理成個系統嘅結果係搞到最終用家覺得系統好難用。」  

 「如果你諗住唔畀人知系統係咁複雜，最後就會搞到個系統更加複雜。」

為咗唔畀人知系統嘅內部結構而搞個抽象層出嚟唔係一個好嘅架構方法，而係應該整靚入面嘅機制設計，咁就唔使隱藏。

## 原則
下面嘅原則構成咗「Arch之道」，即係 Arch Linux 嘅哲學思想。

* 簡潔：唔要任何冇用嘅添加、修改同埋復雜增加。
* 現代：盡全力保持軟件喺最新嘅穩定版本，用滾動升級策略，安裝咗之後可以持續升級。
* 實用：開發者依賴基於事實嘅技術分析同埋討論，唔要政治因素，唔會畀流行觀點搞亂。倉庫入面提供咗開源、自由嘅軟件，亦都提供埋閉源軟件。實用性大過意識形態。
* 以用戶做中心：Arch Linux 啱鍾意自己整嘢嘅用戶，佢哋肯用時間睇文檔，解決自己嘅問題。亦都鼓勵每一個用家參與同埋貢獻，報告同埋幫手整返啲 bugs，幫手整軟件包補丁同埋參加核心 項目，嗰啲活躍嘅貢獻者都有機會做到開發人員。

## 安裝

Arch Linux嘅網站提供咗可以由CD或者USB運行嘅ISO 映像。用戶對驅動器分區同埋洗機之後，用一個簡單嘅指令行腳本 (pacstrap) 就可以安裝到基本系統。喺引導（或者chrooting）入咗去新安裝畫面之後，就可以用 pacstrap 或者 Pacman安裝唔屬於基本系統嘅附加軟件包（例如，桌面環境）。<

用 CD 或者 USB 映像做安裝嘅另一種方法係喺另一個基於 Linux 嘅作業系統入面用包管理器 Pacman 嘅靜態版本嚟做。用戶可以用佢哋新格式化嘅驅動器分區，然後用 pacstrap（或者有啱用嘅指令行開關嘅 Pacman）用目標裝置嘅掛載點嚟做呢個動作嘅根嚟安裝基本同埋附加包。喺將 Arch Linux 安裝去 USB 閃存驅動器或者臨時安裝嘅屬於另一個系統嘅設備上面嗰陣時，呢個方法好好用。

無論揀邊種安裝方法，在新系統準備好使用之前都要採取進一步嘅措施，最明顯嘅係裝好引導加載程序仲有搞掂系統名、網絡連接、語言設定同埋圖形用戶界面嚟設定新系統。

Arch Linux 唔會定期出更新，而係用咗「滾動更新」系統，成日會出新嘅更新。佢嘅包管理畀用戶可以輕鬆咁保持系統更新。

有時，某啲更新要自己搞先得，Arch Linux 嘅網站嘅會教用家點樣搞先啱。

## 正嘢
* Arch Linux係針對特定CPU而優化過嘅，可以更加好咁利用CPU週期嚟提高性能。Arch Linux簡單嘅設計令佢容易畀人輕鬆擴展同埋配置做任何想要嘅系統類型。
* 通過二進制包套件管理系統pacman，只係要一個指令就可以搞掂安裝、升級等多個動作。同時都附帶咗一個好似ports咁嘅包套件構建系統ABS（Arch Build System）。
* 好似Gentoo咁，同其他大部分主流Linux發行版好似Fedora同埋Ubuntu唔同。Arch Linux唔用跨版本升級而係用「滾動更新」，所以Arch Linux嘅軟件包時常會維持喺開發者嘅最新版本。

## 衰嘢
* 安裝介面唔係圖形化，搞到個安裝介面好難用，用戶要識好多Linux環境嘅知識先至識得點裝。
* 包管理系統pacman喺升級過程冇乜對系統核心組件嘅回溯保護，例如當用戶升級到錯誤嘅內核會搞到開唔到機。
* 系統軟件唔夠嚴謹嘅測試管理機制，冇Redhat、CentOS、Debian等嘅發行版咁穩定、可靠，好難喺企業用戶入面推廣。

## 衍生發行
官方嘅Arch安裝程序係基於CLI命令行界面，對於嗰啲要用GUI圖形界面安裝環境嘅用戶，可以揀呢啲Live CD：
* ArchBang - 一隻預設用OpenBox桌面環境嘅發行版。
* Manjaro Linux - 一隻提供XFCE/KDE/GNOME桌面環境嘅發行版。
* Chakra GNU/Linux - Chakra 項目發布嘅使用KDE桌面環境嘅半滾動發行版。
* Antergos - 一個提供包括GNOME 3（默認）、Cinnamon、Razor-qt、Base、KDE同埋Xfce多種桌面環境安裝嘅發行版（安裝時可選）。(因為冇乜人幫手整，喺2019年5月21日宣布停止開發。)
* Parabola GNU/Linux-libre - 基於 Arch Linux 嘅一個完全自由嘅 GNU/Linux 發行版，畀人收錄咗喺自由軟件基金會嘅完全自由發行版列表入面。

其他流行嘅衍生發行版包括 Arch Linux ARM 等等。

## 版本
Arch Linux 嘅第一個版本喺 2002 年出，但係發行週期唔係幾規律，由 2012 年 7 月開始安裝介質改做每月發行一次。依家 Arch Linux 安裝係用網路嚟下載同埋升級。

## 圖集

## 標誌
依家嘅 Arch Linux 標誌係 Thayer Williams 整嘅，佢哋搞咗個標誌設計比賽，贏家嘅設計會用嚟做Arch Linux嘅新標誌，當時Thayer Williams贏咗嗰個比賽。

## 參考

## 出面網站

* Arch Linux主頁
* Arch Linux論壇
* Arch Linux Wiki

;社群
*Arch Linux 臺灣社群
*Arch Linux 中文社區
**Arch Linux 中文論壇
相圖 (動態系統)

喺動態系統嘅研究裏面，**相圖**係指將一個動態系統嘅軌跡用繪圖嘅幾何方式表示喺一個相平面上面，用嚟研究嗰個系統喺某啲固定參數下嘅特性。呢啲動態系統裏面嘅物理量之間嘅關係通常會用一啲微分方程或者方程組表示。通常用相圖嚟研究動態系統裏面嘅一啲物理量係因為對呢啲物理量會唔會隨著時間推演而出現吸引子、排斥子或者極限循環有興趣。

## 例子
### 單擺嘅相圖
單擺係其中一種最簡單嘅動態系統。佢嘅相圖可以跟據有冇空氣阻力喺度而分成兩種情況探究。喺呢個探究裏面，假設條繩係冇質量同埋繃緊嘅。
#### 冇空氣阻力
當冇空氣阻力嘅時候，只有兩道力作用喺單擺波上面：自身重力同埋繩嘅張力。因為個波進行嘅係圓周運動，佢嘅移動方向相對於條繩係切向嘅。根據牛頓第二定律，將重力拆部件之後，剩係考慮切向嘅淨力，可以得到：

-mg\sin\theta=ma_{tan}=ml\alpha=ml\ddot{\theta}

其中 m 係個波嘅質量，g 係重力加速度，l 係條繩嘅長度，\theta 係條繩同埋垂直線之間形成嘅夾角，a_{tan} 係切向加速度，\alpha 係角加速度。簡化之後，以上就係一條二階一次微分方程：

\ddot{\theta}+\frac{g}{l}\sin\theta\,\,(=\frac{d^2\theta}{dt^2}+\frac{g}{l}\sin\theta)=0

因為 \sin\theta 呢個項喺條方程度出現，呢條方程冇函數解（即係個解唔可以用基礎函數表示），只有解析解。於是，要清晰表現出呢種運動嘅特性有一定嘅難度。為咗更方便研究呢種運動，可以用 \theta 做 x-軸，用 \dot{\theta} 做 y-軸，畫一幅相圖。根據條微分方程，當用矩陣嚟表示嘅時候，坐標 (\theta,\dot{\theta}) 嘅變化率係：

\begin{pmatrix}\dot{\theta}\\
\ddot{\theta}\end{pmatrix}=\frac{d}{dt}\begin{pmatrix}\theta\\
\dot{\theta}\end{pmatrix}=\begin{pmatrix}\dot{\theta}\\
-\frac{g}{l}\sin\theta\end{pmatrix}

於是，對於相圖上面嘅每一點 (\theta,\dot{\theta})，畫一支 \dot{\theta}\mathbf{i}-\frac{g}{l}\sin\theta\mathbf{j} 嘅向量嚟表示 \theta 同 \dot{\theta} 隨著時間嘅變化喺相圖裏面嘅軌跡，就完成咗一幅可以用嚟方析冇空氣阻力之下單擺運動嘅相圖。

### 范德波爾振盪器嘅相圖

### 納維-斯托克斯方程嘅相圖
Falcon

**Falcon編程語言**（），又叫做**Falcon P.L.**、**Falconpl**或者**Falcon**，係一個開源、多範式嘅編程語言，佢嘅設計同埋推廣由Giancarlo Niccolai領導。

## 核心
同關注喺一個編程風格或者範式（paradigm）唔同，Falcon喺一個簡單嘅框架（framework）入面融合咗幾種唔同嘅風格。喺實現級別上面，Falcon係「服務概念」驅動，當唔作為一個單一嘅工具畀人用嘅時候，腳本引擎畀人當做一個服務腳本，模塊同埋內嵌嘅應用。

## Hello Falcon

即使有唔同形式嘅基本I/O，一個「hello world （全世界朋友你好！）例子都可以用*fast print*（快速列印）：

 > "Hello World!"

用到Unicode，下面係一個國際化例子嘅介紹：

 // International class; name and street
  class 國際(なまえ, Straße)
     // set class name and street address
     नाम = なまえ
     شَارِع = Straße
     // Say who am I!
     function 言え!()
       >@"I am $(self.नाम) from ",self.شَارِع
     end
  end
  // all the people of the world!
  民族 = [國際("高田 Friederich", "臺灣"),
     國際("Smith Σωκράτης", "Cantù"),
     國際("Stanisław Lec", "południow")]

  for garçon in 民族：garçon.言え!()

### 數據類型
* Nil - The *nil*關鍵字，一個空值。
* Integer  - 一個64位整數值。
* Numeric - 一個IEEE 64位浮點值。
* Range - 一組上限，下限同埋步長。
* MemBuf - Raw內存緩衝，每一個地址係一個無符號嘅1,2,3,或者4字節整數。
* Function - 函數（可調用實體）。
* String - 唔定長嘅UNICODE字符序列（但佢哋可以作為字節緩衝被使用）。
* Array - 唔定長嘅元素序列。
* Dictionary - 唔定長有序鍵/值對嘅集合；鍵能係任何Falcon元素。
* Object - 來源喺類嘅實例或者單一嘅非類對象。
* Class - 可以創建實例嘅類，實體。
* Method - 實例冇變嘅部分，用函數形式關聯。

## 特色
Falcon完整咁支持模塊化編程，Falcon裝載著*特色*（Feathers），標準模塊套件。*特色*依家有嘅模塊包括：

* 編譯器 - 反射型編譯器同埋動態插件引導器。
* 配置分析器 - 完成配置文件分析支持。
* MXML - 非常快速同埋簡潔嘅*迷你*XML分析器（兼容XML 1.0）。
* 正則表達式 - PCRE 7.x兼容正則表達式庫接口。
* 套接字（Socket） - BSD套接字跨平台網絡支持。
* ZLib - 簡潔嘅壓縮程式接口。

## 實現
核心VM同埋官方模塊，（包括特色模塊同埋社區提供支持嘅模塊）都係用C++寫嘅，一啲好底層嘅模塊同引擎元素係用C語言同集匯程式寫。

## 可用資源
喺Mac OS X同埋MS-Windows系統上面Falcon透過安裝程式發布，令到構建同埋安裝變成一個清晰嘅過程，或者喺唔同嘅開源系統例如Linux或者OpenSolaris上面透過自己整源代碼包。

喺後者嘅系統上，*Falcon編程語言*通常支持各種發行版本仲會保持更新嘅，其中有：

* Ubuntu
* Fedora
* Gentoo
* Slackware
* Arch Linux

喺基於Solaris系統嘅發行版本上面透過Blastwave項目同埋OpenSolaris系統嘅AuroraUX發行版本Falcon編程語言係可用嘅。

## 參考

## 出面網頁
*Falcon網站
*文檔
*Falcon community wiki
*Falcon community論壇
*linuxjournal上的相關文章
*發表在Free Software Magazine

類:程式語言
徐安傑

**徐安傑**係臺灣法官，2019年5月起成為實任法官，而家喺台南地院工作。

## 參考


類:法官
類:臺灣人